open-index/open-wikipedia-markdown huggingface dataset:
കൂരാച്ചുണ്ട്

കോഴിക്കോട് നിന്നും 40 കിലോമീറ്റർ വടക്കുകിഴക്കായി വയനാടൻ മലനിരകൾക്കടുത്തുള്ള ഒരു ഗ്രാമമാണ് **കൂരാച്ചുണ്ട്** (). പെരുവണ്ണാമുഴി അണക്കെട്ടിൻറെ ജലസംഭരണി ഈ പ്രദേശത്താണ്. ജലവൈദ്യുത പദ്ധതിയായ കക്കയം ഡാം കൂരാച്ചുണ്ടിൽ നിന്നും 8 കിലോമീറ്റർ അകലെയാണ്.

## ചരിത്രം
കൂരാച്ചുണ്ട് ഒരു കുടിയേറ്റ ഗ്രാമമാണ്. 1940 മുതലാണ് ഇവിടെ കുടിയേറ്റം ആരംഭിക്കുന്നത്. ബാലുശ്ശേരിക്ക് അടുത്തുണ്ടായിരുന്ന കിഴക്കേടത്ത് രാജകുടുംബത്തിൻറെ പക്കൽ നിന്നും ഭൂമി വാങ്ങിയാണ് ഇവിടെ കുടിയേറ്റം നടന്നത്. ആദ്യകാലത്ത് പ്രകൃതിയോടും രോഗങ്ങളോടും പട പൊരുതിയ ആദ്യകാല പിതാക്കന്മാരാണ് കൂരാച്ചുണ്ടിനെ ഇന്നത്തെ നിലയിൽ എത്തിച്ചത്.

## പേരിനു പിന്നിൽ
കൂരാച്ചുണ്ടിന്റെ വിരിമാറിൽക്കൂടി വളഞ്ഞൊഴുകുന്ന പുഴയിൽ വർഷങ്ങൾക്കുമുമ്പേ ഭയങ്കരമായ ഒരു കുഴിയുണ്ടായിരുന്നു. ആ കുഴിയിൽ കൂരാത്തി എന്നു പറയപ്പെടുന്ന ഒരുതരം മത്സ്യം ധാരാളമായി കാണപ്പെട്ടിരുന്നു. കൂരാത്തിയുള്ള കുണ്ട് എന്ന അർത്ഥത്തിൽ കൂരാത്തിക്കുണ്ട് - കൂരാച്ചിക്കുണ്ട് എന്നും അത് ലോപിച്ച് കൂരാച്ചുണ്ട് ആയതാണെന്നും പറയപ്പെടുന്നു.

## വികസന നാൾവഴികൾ
*1940 - ആദ്യകാല കുടിയേറ്റങ്ങൾ
*1947 - ജുലൈ 3  - കൂരാച്ചുണ്ടിൽ എലിമെന്ററി സ്കൂൾ സ്ഥാപിതമായി.
*1948 - ഏപ്രിൽ 5 - സ്കൂളിന് അംഗീകാരം ലഭിച്ചു.
*1950 - കൂരാച്ചുണ്ട് ഇടവക രൂപീകൃതമായി.
*1951 - വിവിധ ഭാഗങ്ങളീലേക്കുള്ള റോഡുകൾ നിർമ്മിക്കപ്പെട്ടു.
*1969 - കൂരാച്ചുണ്ട് പുതിയ ദേവാലയം നിർമ്മാണം പൂർത്തിയായി.
*1971 - ബസ് സർവീസ് ആരംഭിച്ചു.പ്രാഥമിക ആരോഗ്യകേന്ദ്രം നിലവിൽ വന്നു.
*1975 - കൂരാച്ചുണ്ട് ഗവൺമെന്റ് ആശുപത്രി നിലവിൽ വന്നു.
*1975 - വൈദ്യുതി ലഭ്യമായി.
*1978 - ഹൈ സ്കൂൾ സ്ഥാപിതമായി.
*1990 - ഇൻഗ്ലിഷ്  മീഡിയം സ്ഥാപിതമായി.
*2009 - കൂരാച്ചുണ്ട് സമ്പൂർണ നേത്രദാന ഗ്രാമമായി പ്രഖ്യാപിക്കപ്പെട്ടു.
*2010 - ഹയർ സെക്കണ്ടറി സ്കൂൾ സ്ഥാപിതമായി.

## കാലാവസ്ഥ
സാധാരണയായി ഈർപ്പമുള്ള കാലാവസ്ഥയാണ് കൂരാച്ചുണ്ടിലേത്. കടുത്ത വേനൽക്കാലത്ത് പോലും അമിതമായ ചൂട് അനുഭവപ്പെടുന്നില്ല.

## ജനങ്ങൾ
ക്രിസ്ത്യൻ സമുദായമാണ് കൂടുതലായി ഉള്ളത്. മുസ്ലിം,ഹിന്ദു സമുദായങ്ങളും ഉണ്ട്. വളരെ നല്ല മതസൗഹാർദ്ദം നിലനിന്നു പോരുന്ന ഒരു പ്രദേശമാണിത്.

## ഗതാഗതം
കോഴിക്കോട് നഗരത്തിൽ നിന്നും രണ്ടു വഴികളാണ് ഇവിടെ എത്തിച്ചേരുലാനുള്ളത്.

# കോഴിക്കോട്- ചേളന്നൂർ-പുതുക്കുടി-നൻമണ്ട-ബാലുശ്ശേരി-കൂട്ടിലാട്- കാറ്റുള്ളമല- കൂരാച്ചുണ്ട്. 40.4 കിലോമീറ്ററാണ് ഇതുവഴി സഞ്ചരിക്കുവാനുള്ളത്. 
# കോഴിക്കോട്-പാവങ്ങാട്-ഏലത്തൂർ-ഉള്ളിയേരി-നടവന്നൂർ വഴി കൂരാച്ചുണ്ടെത്തുന്നതാണ് അടുത്ത വഴി. 48.6 കിലോമീറ്ററാണ് ഈ വഴി സഞ്ചരിക്കേണ്ട ദൂരം.

3.പേരാമ്പ്ര നിന്നും ചെമ്പ്ര വഴി 10 കിലോമീറും കായണ്ണ വഴി 12 കിലോമീറും ആണ് കൂരാച്ചുണ്ടിലേക്കുള്ള ദൂരം

## ചിത്രശാല


Image:Koorachundtown.jpg|കൂരാച്ചുണ്ട് അങ്ങാടിയുടെ ഒരു വിദൂര ദൃശ്യം
Image:Beauty of koorachund-erappanthodu-.JPG|മുത്താച്ചിപാറ-ഏരപ്പാന്തോട്
Image:Thonikadavu.jpg|തോണിക്കടവ് - കക്കയംവാലി കൂരാചുണ്ട്
ചിത്രം: Koorachund.jpg|കൂരാച്ചുണ്ട് കത്തോലിക്ക പള്ളി


## അവലംബങ്ങൾ


വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
സിറാത് പാലം

മുസ്ലിം വിശ്വാസപ്രകാരം അന്ത്യനാളിൽ പരലോകത്ത് നരകത്തിന്റെ മുകളിൽ എല്ലാമനുഷ്യർക്കും കടന്നു പോവേണ്ട പാലത്തെയാണ് **സിറാത്ത് പാലം** എന്ന് പറയുന്നത്. ഈ പാലത്തിൽ സത്യനിഷേധികൾ ഈ പാലത്തിലൂടെ കടന്ന് പോവുമ്പോൾ നരകത്തിലേക്ക് വഴുതിവീഴും എന്നും മുസ്ലിങ്ങൾ വിശ്വസിക്കുന്നു.ഈ പാലം കടന്ന് മറുകരയിൽ എത്തുന്നവർ വിചാരണക്ക് ശേഷം സ്വർഗ്ഗത്തിൽ പോവുമെന്നാണ് വിശ്വാസം.
## ഇതും കാണുക
*Sirat al-Mustaqim
*Chinvat Bridge
*Vaitarna River (mythological)

## അവലംബം

## ബാഹ്യ ലിങ്കുകൾ
*A dictionary of Islamic terms

വിഭാഗം:ഇസ്ലാമികവിശ്വാസങ്ങൾ
പറമ്പിക്കുളം വന്യജീവി സംരക്ഷണ കേന്ദ്രം

കേരളത്തിലെ ഒരു വന്യജീവി സംരക്ഷണകേന്ദ്രമാണ് പാലക്കാട് ജില്ലയിൽ സ്ഥിതി ചെയ്യുന്ന **പറമ്പിക്കുളം വന്യജീവി സംരക്ഷണ കേന്ദ്രം**. പറമ്പിക്കുളം നദിയിൽ സ്ഥിതി ചെയ്യുന്ന  പറമ്പിക്കുളം അണക്കെട്ടിന് ചുറ്റുമായി  ഈ  വന്യജീവി സംരക്ഷണകേന്ദ്രം 285 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചു കിടക്കുന്നു. പാലക്കാട് പട്ടണത്തിൽ നിന്നും 90 കിലോമീറ്റർ ദൂരെയാണ് ഇത്.  തമിഴ്നാട്ടിലെ സേത്തുമട എന്ന സ്ഥലത്തുകൂടിയാണ് പറമ്പിക്കുളത്തേക്കുള്ള പ്രധാനപാത കടന്നുപോകുന്നത്.    ആന മല വന്യജീവി സംരക്ഷണകേന്ദ്രവുമായി ഇത് ചേർന്നുകിടക്കുന്നു.  പ്രസിദ്ധമായ ടോപ്പ്സ്ലിപ്പ് പറമ്പികുളത്തിനടുത്താണ്. തൂണക്കടവ് അണക്കെട്ട് പറമ്പിക്കുളത്തെ പ്രധാന ആകർഷണമാണ്.

ആനകളുടെ  താവളം എന്നതിനു ഉപരി കാട്ടുപോത്ത്, മ്ലാവ്, വരയാട്, മുതല എന്നിവയും ചുരുക്കം കടുവകൾ, പുള്ളിപ്പുലികൾ എന്നിവയും ഈ വന്യജീവി സംരക്ഷണകേന്ദ്രത്തിൽ ഉണ്ട്. വിവിധയിനത്തിലുള്ള സസ്യജാലങ്ങൾക്ക് വാസസ്ഥലമാണ് ഇവിടം. മുൻ‌കൂർ അനുവാദം വാങ്ങിയാൽ വനത്തിൽ സാഹസികയാത്രയ്ക്ക് പോവാം. ഇവിടത്തെ തടാകത്തിൽ ബോട്ട് യാത്രയ്ക്കും സൗകര്യമുണ്ട്. ഏഷ്യയിലെ ഏറ്റവും വലിയ തേക്ക് മരമായ കന്നിമരം ഇവിടെയുള്ള തൂണക്കടവ്   എന്ന സ്ഥലത്താണ്.
2010 ഫെബ്രുവരി 19-ന് ഈ വന്യജീവികേന്ദ്രം, കേരളത്തിലെ രണ്ടാമത്തെ കടുവാസം‌രക്ഷണപ്രദേശമായി പ്രഖ്യാപിക്കപ്പെട്ടു

## ചിത്രശാല

## അവലംബം

## പുറം കണ്ണികൾ

*http://www.parambikulam.org/mammals.htm
*എക്സ്പ്രസ്സ്ബസ്സിൽ

വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
വർഗ്ഗം:പാലക്കാട് ജില്ലയുടെ ഭൂമിശാസ്ത്രം
2001-ലെ കാനേഷുമാരി (കേരളം)

## കേരളം
2001-ലെ കാനേഷുമാരി കണക്കുകൾ പ്രകാരം കേരളത്തിലെ‍ ജനസംഖ്യ 31,841,374 ആണ്‌ - ഇതിൽ പുരുഷന്മാരുടെ എണ്ണം ‍15,468,614, സ്ത്രീകളുടെ എണ്ണം ‍ 16,372,760 .
### ജില്ലതിരിച്ചുള്ള ജനസംഖ്യാ പട്ടിക
2001-ലെ കാനേഷുമാരി കണക്കുകൾ പ്രകാരം കേരളത്തിൽ ഏറ്റവും കൂടുതൽ ആളുകൾ താമസിക്കുന്നത് മലപ്പുറം ജില്ലയിലാണ്‌ - 3,625,471 പേർ. ജനസംഖ്യ ഏറ്റവും കുറഞ്ഞ ജില്ല 780,619 ആളുകൾ അധിവസിക്കുന്ന വയനാട് ആണ്‌.

### കോർപ്പറേഷൻ ജനസംഖ്യ പട്ടിക
കേരളത്തിലെ കോർപ്പറേഷനുകൾ ജനസംഖ്യാടിസ്ഥാനത്തിൽ  *താൽക്കാലിക കണക്കെടുപ്പിനെ ആശ്രയിച്ചുള്ളത്*

### നഗരങ്ങളുടെ ജനസംഖ്യാ പട്ടിക
കേരളത്തിൽ ഏറ്റവും കൂടുതൽ ആളുകൾ താമസിക്കുന്ന ചില നഗരങ്ങൾ ജനസംഖ്യാടിസ്ഥാനത്തിൽ  *താൽക്കാലിക കണക്കെടുപ്പിനെ ആശ്രയിച്ചുള്ളത്*

## അവലംബം

## ഇതും കാണുക



വിഭാഗം:2001
വിഭാഗം:കാനേഷുമാരി
സ്വഹാബികളുടെ പട്ടിക

മുഹമ്മദ് നബിയെ കണ്ട് അദ്ദേഹത്തിൽ നിന്നും അറിവ് നേടിയ സഹയാത്രികരാണ് സഹാബാക്കൾ അഥവാ **സഹാബികൾ**. സഹാബ(Arabic: الصحابة‎) എന്ന വാക്കിന്റെ അർത്ഥം അനുയായികൾ എന്നാണ്. സ്ത്രീകളെ സഹാബിയ്യ എന്നും പറയുന്നു. സഹാബികൾ ഇസ്‌ലാമിനു നൽകിയ സേവനം വളരെ വലുതാണ്. മുഹമ്മദ് നബി തന്റെ സഹാബികളെക്കുറിച്ച് ഇങ്ങനെ പറഞ്ഞു. "എന്റെ സഹാബികൾ നക്ഷത്രതുല്യരാണ്. അവരിൽ ആരെ പിൻപറ്റിയാലും നിങ്ങൾ സന്മാർഗ്ഗത്തിലായിത്തീരും."

}|yes|align="center"|}}

|    അ ഇ ഉ ക ച ത പ മ സ ഹ  റ                  
|}__NOTOC__
## അ
* അത്-ത്വുഫൈൽ ഇബ്നു അംരിദ്ദൗസി
* അദിയ്യ് ഇബ്നു ഹാതിം
* അൽ-നുഅ്മാൻ ഇബ്നു മുഖരിൻhttps://en.wikipedia.org/wiki/Al-Nu%27man_ibn_Muqrin
* അൻ-നുഐമാൻ ഇബ്ൻ അംറ്https://en.wikipedia.org/wiki/Al-Nuayman_ibn_Amr
* അബൂ ഹുറൈറ
* അബ്ദുറഹ്മാൻ ഇബ്ൻ ഔഫ്
* അബ്ദുൽ റഹ്മാൻ
* അബ്ദുല്ല ഇബ്നു അംറ് ബ്നു ആസ്https://en.wikipedia.org/wiki/Abd_Allah_ibn_Amr_ibn_al-As
* അബ്ദുല്ല ഇബ്ൻ ഹുദാഫ അസ്സഹ്മിhttps://en.wikipedia.org/wiki/Abdullah_ibn_Hudhafah_as-Sahmi
* അബ്ദുല്ല ഇബ്ൻ ജഹ്ശ്https://en.wikipedia.org/wiki/Abd-Allah_ibn_Jahsh
* അബ്ദുല്ല ഇബ്ൻ മസൂദ്
* അബ്ദുല്ല ഇബ്ൻ സൈലം
* അബ്ദുല്ല ഇബ്ൻ അബ്ദുൽ അസദ്
* അബ്ദുല്ല ഇബ്ൻ അബ്ബാസ്
* അബ്ദുല്ല ഇബ്ൻ ഉമ്മി മക്തൂം
* അബ്ദുല്ല ഇബ്ൻ ഉമർ
* അബ്ദുല്ല ഇബ്ൻ സുബൈർ
* അബ്ബാദ് ഇബ്ൻ ബിഷാർ
* അബു അയ്യൂബുൽ അൻസാരി
* അബു ഉബൈദ് ഇബ്ൻ ജറാഹ്
* അബു ദർദാ
* അബു മുസൽ അഷ്‌അരി
* അബു സുഫ്യാൻ ഇബ്ൻ ഹാരിസ്
* അബു-ദറ്
* അബൂബക്കർ സിദ്ധീഖ്‌
* അബുൽ ആസ് ഇബ്ൻ റബീഹ്
* അമ്മാർ ഇബ്നു യാസിർ
* അമർ ഇബ്ൻ അൽ-ജമൂഹ്
* അമർ ബിൻ അൽ'ആസ്
* അൽ-അല്ല'ഹ് അൽ-ഹദ്രമി
* അൽ-അഹ്നഫ് ഇബ്ൻ ഖയ്സ്
* അൽ-ബറാ ഇബ്ൻ മാലിക് അൽ-അൻസാരി
* അലി ബിൻ അബീ ത്വാലിബ്‌
* അഷ്മഹ് അൽ-നജ്ജാഷി
* അസ്മ ബിൻത് അബു അബു ബക്കർ
* അസ്മ ബിൻത് ഉമയ്സ്
* ആഇശ ബിൻത് അബൂബക്‌ർ

## ഇ
* ഇക്‌രിമ ഇബ്ൻ അബുജഹ്ൽ
## ഉ
* ഉഖാബ ഇബ്ൻ ആമിർ
* ഉത്ബത് ഇബ്ൻ ഗസ്വാൻ
* ഉത്‌മാൻ ഇബ്ൻ അഫാൻ
* ഉബയ്യ് ഇബ്ൻ കഇബ്
* ഉമ്മു സൽമ
* ഉമയ്ർ ഇബ്ൻ വഹാബ്
* ഉമയ്ര് ഇബ്ൻ സഅദ് അൽ-അൻസാരി
* ഉമർ ഇബ്ൻ അൽ-ഖതാബ്
* ഉർവ്വഹ് ഇബ്ൻ സുബൈർ ഇബ്ൻ അൽ-അവ്വാം

## ക
* കഇബ് ഇബ്ൻ സുഹൈർ
* കഹ്ബാബ് ഇബ്ൻ അൽ-അരാട്ട്
* ഖാലിദ് ഇബ്ൻ അൽ-വലീദ്
## ച
* ജഫർ ഇബ്ൻ അബി താലിബ്
* ജാബിർ ഇബ്ൻ അബ്ദുല്ല അൽ-അൻസാരി
* ജുന്ദുബ് ബിൻ ജുന്ദ
* ജുലൈബിബ്
## ത
* തൽഹ
* താബിത് ഇബ്ൻ ഖൈസ്
* തുമാമ ഇബ്ൻ ഉതൽ
* നുഅയ്മാൻ ഇബ്ൻ മസൂദ്
## പ
* ഫാത്വിമാ ബിൻത് മുഹമ്മദ്(ഫാത്വിമ സുഹ്റ)
* ഫൈറൂസ് അദ്ദൈലമി
* ബറകഹ്
* ബിലാൽ ഇബ്ൻ റിബാഹ്

## മ
* മിഖ്ദാദ് ഇബ്ൻ അൽ-അസ്വദ് അൽ-കിന്ദി
* മിഖ്ദാദ് ഇബ്ൻ അസ്വദ്
* മുആദ് ഇബ്ൻ ജബൽ
* മുസ്വഅബ് ഇബ്നു ഉമൈർ
* മുഹമ്മദ് ഇബ്ൻ മസ്ലമഹ്

## സ
* ഷുഹൈബ് അറ്രൂമി
* സ‌ഈദ് ഇബ്ൻ അബി വഖ്ഖാസ്
* സ‌ഈദ് ഇബ്ൻ ആമിർ അൽ-ജുമൈഹി
* സൽമാനുൽ ഫാരിസി
* സാലിം മൌല അബി ഹുദൈഫ
* സുബൈർ ഇബ്ൻ അൽ-അവ്വാം
* സുഹൈൽ ഇബ്ൻ അമർ
* സൈദ് അൽ-ഖൈർ
* സൈദ് ഇബ്ൻ താബിത്
* സൈദ് ഇബ്ൻ സയാദ്
* സൈദ് ഇബ്ൻ ഹാരിത്

## ഹ
* ഹംസ ഇബ്ൻ അബ്ദുൽ മുത്വലിബ്
* ഹഫ്സ ബിൻത് ഉമർ ഇബ്ൻ ഖത്വാബ്
* ഹബീബ് ഇബ്ൻ സൈദ് അൽ-അൻസാരി
* ഹസൻ ഇബ്ൻ അലി
* ഹാകിം ഇബ്ൻ ഹിശാം
* ഹുദൈഫ ഇബ്ൻ അൽ-യമൻ
* ഹുസൈൻ ബിൻ അലി

## റ
* റബീഇ് ഇബ്ൻ കഇ്ബ്
* റംല ബിൻത് അബി സുഫ്യാൻ
* റുമൈസ ബിൻത് മിൽഹാൻ

*
വർഗ്ഗം:ഇസ്ലാമികം
വർഗ്ഗം:മതങ്ങളുമായി ബന്ധപ്പെട്ട പട്ടികകൾ
ശവ്വാൽ

ലഘുചിത്രം
അറബി മാസത്തിലെ പത്താമത്തെ മാസമാണ് **ശവ്വാൽ**. ശവ്വാൽ മാസം ആദ്യ ദിവസമാണ് ഈദുൽ ഫിത്വർ അഥവാ ചെറിയപെരുന്നാൾ ആഘോഷിക്കുന്നത്. ഈദിനു ശേഷം ആറ് നോമ്പ് എന്നറിയപ്പെടുന്ന വ്രതം അനുഷ്ഠിക്കുന്നു.

വർഗ്ഗം:ഹിജ്റ വർഷത്തിലെ മാസങ്ങൾ
ഖിബ്‌ല

ഇസ്ലാംമത വിശ്വാസികൾ നമസ്കാരം നിർവ്വഹിക്കാ‍ൻ  അഭിമുഖമായി നിൽക്കുന്ന കേന്ദ്രത്തെയാണ് **ഖിബ്‌ല**(قبلة )എന്നു പറയുന്നത്. മക്കയിലെ മസ്ജിദുൽ ഹറമിനുള്ളിലുള്ള കഅബയാണ് മുസ്ലിങ്ങളുടെ ഖിബ്‌ല. ദിക്ക് എന്ന വാക്കിൻറെ അറബി പദമാണ് ഖിബ്‌ല.നമസ്കാരത്തിൽ മാത്രമല്ല വിശ്വാസിയുടെ ദൈനംദിന ജീവിതത്തിൽ വിവിധ ഘട്ടങ്ങളിൽ ഖിബ്‌ലക്ക് പ്രാധാന്യമുണ്ട്, ഉറക്കത്തിലും ഖിബ്‌ലക്ക് അഭിമുഖമായി കിടക്കുന്നതാണ് ഉത്തമം, മുസ്ലിംകളുടെ മൃതദേഹം മറവുചെയ്യുന്നത് ഖിബ്‌ലക്ക് നേരെ മുഖം വരുന്ന രീതിയിലാണ്. ഇത് കേരളത്തിൽ നിന്നും വടക്ക് പടിഞ്ഞാറായി വരുന്നു. ഖി‌ബ്‌ല (Qibla) തിരുവനന്തപുരത്തുനിന്നും 294.11° N ഡിഗ്ര ഖിബ്‌ല മക്കയിലെ കഅബയിലേക്ക് മാറ്റാനുള്ള ദൈവിക കല്പ്പനയുണ്ടായതായി വിശ്വസിക്കപ്പെടുന്നത്.

## പുറം കണ്ണികൾ
* ഖിബ് ല തിരിച്ചറിയുവാൻ ഉതകുന്ന വെബ് സൈറ്റ് 
## അവലംബം
#In the Lands of the Prophet, Time-Life, p. 29
#Sura 2 (Al-Baqara), ayah 144, Qur'an 2:144
#Tamar Mayer; Suleiman Ali Mourad (2008). Jerusalem: idea and reality. Routledge. p. 87. http://books.google.com/books?id=g74fAGZRFk0C&pg=PA87. Retrieved 5 October 2010. 
#Yohanan Friedmann (2003). Tolerance and coercion in Islam: interfaith relations in the Muslim tradition. Cambridge University Press. p. 31. http://books.google.com/books?id=a0nToibj6K4C&pg=PA31. Retrieved 5 October 2010. 
#Britannica; Dale Hoiberg; Indu Ramchandani (2000). Students' Britannica India. Popular Prakashan. p. 224. http://books.google.com/books?id=ISFBJarYX7YC&pg=PA224. Retrieved 5 October 2010. 
#A. R. Agwan; N. K. Singh (2000). A - E.. Global Vision Publishing Ho. p. 648. http://books.google.com/books?id=vC0r6JVvDIoC&pg=PA648. Retrieved 5 October 2010. 
#"World’s second oldest mosque is in India". Bahrain tribune. Archived from the original on 2006-07-06. https://web.archive.org/web/20060706220818/http://www.bahraintribune.com/ArticleDetail.asp?CategoryId=4&ArticleId=49332. 
#Cheraman Juma Masjid A Secular Heritage
#A mosque from a Hindu king.
#Qur'an 2:149–150 (Yusuf Ali)
#Qur'an 2:177 (Yusuf Ali)
# Moussa, Ali (2011). "Mathematical Methods in Abū al-Wafāʾ's Almagest and the Qibla Determinations". Arabic Sciences and Philosophy (Cambridge University Press) 21 (1). doi:10.1017/S095742391000007X. 
#"The Correct Qiblah" S. Kamal Abdali
#"Malaysian Conf. Probes How Muslim Astronauts Pray" on Islam Online
#"First Muslim to Fast Ramadan in Space" on Islam Online

വർഗ്ഗം:ഇസ്ലാമികം
സ്വഹാബികൾ

**സ്വഹാബ** എന്ന പദം കൊണ്ട് പൊതുവേ അർത്ഥമാക്കുന്നത് പ്രവാചകൻ മുഹമ്മദിന്റെ സാമീപ്യം സിദ്ധിച്ച സന്തത സഹചാരികളായ അനുയായികളെയാണ്. സഹാബി, സഹാബാക്കൾ എന്നും ഇതേ അർത്ഥത്തിൽ ഉപയോഗിക്കുന്നു. വനിതകളെ സ്വഹാബിയ്യ എന്നും പറയുന്നു.  സന്തത സഹചാരി, എന്നർത്ഥം വരുന്ന സ്വഹബ () എന്നർത്ഥം വരുന്ന അറബി പദത്തിൽ നിന്നാണ് ഈ വാക്കുണ്ടായത്. മലയാളത്തിൽ സഖാവ് എന്ന അർത്ഥത്തിൽ ഉപയോഗിക്കുന്ന പദമാണിത്. മുസ്‌ലിങ്ങൾ ബഹുമാനത്തോടെ ഉപയോഗിക്കുന്ന *സാഹിബ്*  എന്ന പദം ഇതിന്റെ ഒരു അവാന്തര രൂപമാണ്
## ‘സ്വഹാബികൾ‘ എന്നതിന്റെ വ്യഖ്യാനം
തിരുനബിയുടെ അധ്യാപനങ്ങളിൽ വിശ്വസിച്ചവൻ എന്ന നിലയിൽ നബിയുടെ സദസ്സിൽ ഒരു നിമിഷമെങ്കിലും പങ്കെടുക്കുകയും ശേഷം മുസ്‌ലിം ആയി മരിക്കുകയും ചെയ്തവരെയാണ് സ്വഹാബികൾ എന്ന് പറയുന്നത് എന്നാണ് മുസ്ലീങ്ങൾ വിശ്വസിക്കുന്നത്. സ്വഹാബികളുടെ പേര് പറയുമ്പോൾ മുസ്‌ലിങ്ങൾ ആദരവോടെ *റദ്വിഅല്ലാഹ് അന്ഹ്* എന്ന് പറയുന്നു.

## ആദ്യം ഇസ്‌ലാം സ്വീകരിച്ച ‘സഹാബികൾ‘
* ഖദീജാ ബിൻത് ഖുവൈലിദ്‌ 
* ഉമ്മുൽ ഫദ്ൽ ലുബാബ ബിൻത് ഹാരിസ്
* അലി ബിൻ അബീത്വാലിബ്‌‌
* അബൂബക്ർ സിദ്ദീഖ്‌
* സൈദ് ഇബ്ൻ ഹാരിത്
* അബു-ദറ് അൽ ഗഫാരി
* അബ്ദുറഹ്മാൻ ഇബ്ൻ ഔഫ്
* അബു ഉബൈദ് ഇബ്ൻ ജറാഹ്
* അബ്ദുല്ല ഇബ്ൻ മസൂദ്
* അമ്മാർ ബിൻ യാസിർ
* സുമയ്യ ബിൻത് ഖബ്ബാബ്
* ‌ഉസ്‌മാൻ ബിൻ അഫ്ഫാൻ
* അബ്ദുറഹ്മാൻ ഇബ്ൻ ഔഫ്
* സുബൈർ ഇബ്ൻ അൽ-അവ്വാം
* തൽഹ ഇബ്‌ൻ ഉബൈദുള്ളാഹ്
* സ‌ഈദ് ഇബ്ൻ അബി വക്കാസ്
* കഹ്ബാബ് ഇബ്ൻ അൽ-അരാത്ത്
* ബിലാൽ ഇബ്‌ൻ രിബാഹ്
* അസ്മ ബിൻത് അബു അബു ബക്കർ
* ഫാത്തിമ ബിൻത് അൽ ഖത്താബ്
* സഈദ്‌ ഇബ്ൻ സൈദ്‌
* ‌ഉമർ ബിൻ ഖതാബ്‌
* ഹംസ ഇബ്ൻ അബ്ദുൽ മുത്വലിബ്
* ഉമ്മു സൽമ ഹിന്ദ് ബിൻത് അബി ഉമയ്യ
* അബ്ദുല്ല ഇബ്ൻ അബ്ദുൽ അസദ്
* സൗദ ബിൻത് സമ

## സ്വർഗ്ഗം വാഗ്ദാനം ചെയ്യപ്പെട്ട സഹാബികൾ
ഇമാം അഹമ്മദ്, അബൂദാവൂദ്, ഇബ്നു മാജ തുടങ്ങിയവർ ഉദ്ദരിച്ച ഒരു ഹദീസ് അനുസരിച്ച് താഴെപ്പറഞ്ഞിരിക്കുന്ന സഹാബികൾക്ക് സ്വർഗ്ഗം വാഗ്ദാനം ചെയ്യപ്പെട്ടു.
# അബൂബക്ർ സിദ്ദീഖ്‌
# ഉമർ ബിൻ ഖതാബ്‌
# ഉസ്‌മാൻ ബിൻ അഫ്ഫാൻ
# ‌അലി ബിൻ അബീത്വാലിബ്‌‌
# തൽഹ ഇബ്‌ൻ ഉബൈദുള്ളാഹ്
# സുബൈർ ഇബ്നുൽ-അവ്വാം
# അബ്ദുറഹ്മാൻ ഇബ്ൻ ഔഫ്
# സ‌അദു ബ്ൻ അബീ വഖാസ്
# അബു ഉബൈദ് ഇബ്ൻ ജറാഹ്
# സഈദു ബ്ൻ സൈദ്‌

## അവലംബം
*http://www.islamvision.org/AcceptanceofIslam
*http://www.turntoislam.com/forum/showthread.php?t=9890
*Sahih al-Jami' as-Saghir, 4/34, no. 3905

## ഇതു കൂടി കാണുക
സ്വഹാബികളുടെ പട്ടിക‎

വിഭാഗം:ഇസ്ലാമികം
വിഭാഗം:സ്വഹാബികൾ‎
ഇന്ത്യൻ പ്രീമിയർ ലീഗ്

ഐ.സി.സി അംഗീകരിച്ച ,ബി.സി.സി.ഐ.ക്കു കീഴിൽ നടക്കുന്ന ഒരു ട്വന്റി20 ക്രിക്കറ്റ് പരമ്പരയാണ് **ഇന്ത്യൻ പ്രീമിയർ ലീഗ്**. ഇതിലെ ആദ്യ പരമ്പര 2008 ഏപ്രിൽ 18ന് ആരംഭിച്ചു.
ഇന്ത്യൻ പ്രീമിയർ ലീഗ് (ഐ‌പി‌എൽ) (സ്‌പോൺസർഷിപ്പ് കാരണങ്ങളാൽ ടാറ്റ ഐ‌പി‌എൽ എന്നും അറിയപ്പെടുന്നു) ഒരു പുരുഷന്മാരുടെ ട്വന്റി 20 (ടി 20) ക്രിക്കറ്റ് ലീഗാണ്, ഇത് ഇന്ത്യയിൽ വർഷം തോറും നടക്കുന്നു, കൂടാതെ നഗരം അടിസ്ഥാനമാക്കിയുള്ള പത്ത് ഫ്രാഞ്ചൈസി ടീമുകൾ മത്സരിക്കുന്നു. 2007-ൽ BCCI ലീഗ് സ്ഥാപിച്ചു. സാധാരണയായി എല്ലാ വർഷവും മാർച്ചിനും മെയ് മാസത്തിനും ഇടയിലാണ് മത്സരം നടക്കുന്നത്, കൂടാതെ ICC ഫ്യൂച്ചർ ടൂർ പ്രോഗ്രാമിൽ ഒരു പ്രത്യേക ജാലകമുണ്ട്; ഐപിഎൽ സീസണുകളിൽ അന്താരാഷ്ട്ര ക്രിക്കറ്റ് ടൂറുകൾ കുറവാണ്.

## മത്സരക്രമം
2008 ഏപ്രിലിൽ നടന്ന ഈ പരമ്പരയിൽ 44 ദിവസങ്ങളിയായി 59 മത്സരങ്ങളാണ് നടന്നത്. 13 കോടി രൂപയാണ്‌ സമ്മാനത്തുക(3 മില്യൺ യു.എസ്. ഡോളർ).

എല്ലാ ടീമിലും അന്താരാഷ്ട്ര ക്രിക്കറ്റിൽ കളിക്കുന്ന 8 പേരും, 22 വയസ്സിൽ താഴെ ഉള്ള ക്രിക്കറ്റിൽ കളിക്കുന്നവരോ അതത് പ്രദേശങ്ങളെ പ്രതിനിധീകരിക്കുന്നവരോ ആയ 4 അംഗങ്ങൾ ഉൾപ്പെടെ 16 പേർ ഉണ്ടാകും.

ആകെ 10 ടിമുകളാണ്‌ മത്സരിക്കുന്നത്.ഇവർ മറ്റ് 79ടീമുകളുമായി ഹോം സ്റ്റേഡിയത്തിലും, എവേ സ്റ്റേഡിയത്തിലും ഏറ്റുമുട്ടും. ഇതിൽ മുന്നിലുള്ള നാലു ടീമുകൾ സെമി ഫൈനലിൽ മാറ്റുരക്കും

## ഭരണം
2007 സെപ്റ്റംബർ മുതൽ ലളിത് മോദി കൺവീനറായി ഇന്ത്യൻ പ്രീമിയർ ലീഗ് നിലവിൽ വന്നു. മൂന്നു വർഷം മോഡി കൺവീനറായി തുടർന്നു. സാമ്പത്തിക ക്രമക്കേടുകളുടെ പേരിൽ ആ പദവിയിൽ നിന്നും 2010 ഏപ്രിൽ 25 ന് സസ്പെൻഡ് ചെയ്തു. പിന്നീട് ഇന്ത്യൻ പ്രീമിയർ ലീഗിന്റെ ഇടക്കാല ചെയർമാനായി ചിരായു അമീനെ തിരഞ്ഞെടുത്തു.

## ഫ്രാഞ്ചൈസികൾ

}}

## വിജയികൾ

## വിവാദങ്ങൾ

കൊച്ചി ഐപിഎൽ ടീമും ഐപിഎൽ ചെയർമാൻ ലളിത് മോദിയും തമ്മിൽ ഉടലെടുത്ത തർക്കം ടീമുകൾക്കുള്ളിലെ സാമ്പത്തിക സ്രോതസ്സുകളെക്കുറിച്ചും വാതു വെപ്പുകളെ കുറിച്ചും ഉള്ള  കഥകൾ പുറത്തു വരാൻ ഇടയായി. 

*ഐപിഎല്ലുമായി ബന്ധപ്പെട്ട എല്ലാ സാമ്പത്തിക ഇടപാടുകളും അന്വേഷണവിധേയമാക്കുമെന്ന് ധനമന്ത്രി പ്രണബ് മുഖർജി ലോക്‌സഭയിൽ അറിയിച്ചു. 

*ഇന്ത്യൻ രാഷ്ട്രീയത്തിലും ക്രിക്കറ്റിലും ഒരുപോലെ കോളിളക്കം സൃഷ്ടിച്ച കൊച്ചി ഐപിഎൽ വിവാദത്തിൽ അകപ്പെട്ട വിദേശകാര്യ സഹമന്ത്രി ശശി തരൂർ   രാജിവെച്ചു. 

*ഐ.പി.എൽ മൽസരങ്ങളുമായി ബന്ധപ്പെട്ട് നടക്കുന്ന വാതുവെപ്പുകളിൽനിന്ന് ഇന്ത്യയിൽ ഒരുവർഷം ഒഴുകുന്നത് 25,000 കോടി രൂപക്കും  40,000 കോടി രൂപക്കും ഇടയിലുള്ള തുകയാണ് എന്ന് ആദായനികുതി വകുപ്പ് വൃത്തങ്ങളെ ഉദ്ധരിച്ച് കൊൽക്കത്തയിലെ 'ദ ടെലഗ്രാഫ്' പത്രം പുറത്തു വിട്ടു.

*ആദായനികുതി വകുപ്പ് മുംബൈയിലെ ഇന്ത്യൻ ക്രിക്കറ്റ് കൺട്രോൾ ബോർഡിന്റെ ആസ്ഥാനത്തും ഐപിഎൽ മത്സരങ്ങളുമായി ബന്ധപ്പെട്ട സ്ഥാപങ്ങളിലും റെയ്ഡ് നടത്തി. കൂടാതെ റെയ്ഡിന് ശേഷം ഐപിഎൽ ചെയർമാൻ ലളിത് മോഡിയെ ആദായനികുതി ഉദ്യോഗസ്ഥർ ചോദ്യം ചെയ്തു.

*സാമ്പത്തിക ക്രമക്കേടുകളുടെ പേരിൽ ഐ.പി.എൽ ചെയർമാൻ സ്ഥാനത് നിന്നും  നിന്നും ബി.സി.സി.ഐ നേതൃത്വം 2010 ഏപ്രിൽ 25 ന് ലളിത് മോഡിയെ സസ്പെൻഡ് ചെയ്തു.

## പുറത്തേക്കുളള കണ്ണികൾ

* ഔദ്യോഗിക സൈറ്റ് - ഹോം പേജ്
* cricket20 - Indian Premier League Coverage 

## അവലംബം


വിഭാഗം:ഇന്ത്യൻ പ്രീമിയർ ലീഗ്
ഇലന്ത

*സീസിഫസ് ജുജുബ* എന്ന ശാസ്ത്ര നാമമുള്ള **ഇലന്ത**, **ലന്ത**, ***ജുജൂബാ''', '''ബെർ''', '''ചൈനീസ് ഡേറ്റ്*** എന്ന പേരുകളിൽ അറിയപ്പെടുന്നു. ഇത് *റാംനേസ്യേ* കുടുംബത്തിലെ ഒരു അംഗമാണ്. ദക്ഷിണേന്ത്യയിൽ ആന്ധ്രാപ്രദേശ്, തമിഴ്നാട് എന്നീ സ്ഥലങ്ങളിൽ കൂടുതലായും, കേരളത്തിൽ അങ്ങിങ്ങായും കണ്ടുവരുന്നു. *നർമ്മ, കാരക* തുടങ്ങിയവയാണ് ബനാറസിൽ പേരുകേട്ട ഇനങ്ങൾ. *ഉമ്രൻ, ഉമ്രി* എന്നീ പേരുകളിൽ അറിയപ്പെടുന്ന വലിപ്പമുള്ള പഴങ്ങൾ ഡൽഹിയിലും മറ്റും കണ്ടുവരുന്നു. *ദന്തൻ, ഖീര, ചൊഞ്ചൽ*  മുതലായവയാണ് മറ്റിനങ്ങൾ.

## '''വലിയ ലന്ത (സൌവീരബദരം)'''

*Zizyphus vulgaris* എന്ന് ശാസ്ത്രനാമം. കാശ്മീർ‍, ഹിമാലയം, ബലൂചിസ്ഥാൻ എന്നിവിടങ്ങളിൽ വളരുന്നു. ഈ വൃക്ഷത്തിന്റെ പഴം പനി കുറയ്ക്കുന്നു. കഫം ചുമച്ച് തുപ്പിക്കളയുവാൻ *(expectorant)* സഹായിക്കുന്നു. വലിയ ലന്തയുടെ തൊലി കൊണ്ടുണ്ടാക്കിയ കഷായം വൃണങ്ങൾ‍ ശുദ്ധി ചെയ്യുവാൻ ഉപയോഗിക്കുന്നു. മരുന്നുകളുടെ ദുഃസ്വാദ് ഒഴിവാക്കുവാൻ ഇലകൾ കടിച്ചു ചവയ്ക്കാമെന്ന് അഷ്ടാംഗഹൃദയം. പശ ചില നേത്ര രോഗങ്ങളിൽ ഉപയോഗിക്കുന്നു.
## '''ചെറിയ ലന്ത, ലന്തക്കുരു (കോലം)'''
thumb|left|ലന്തക്കുരു
*Zizyphus jujuba* എന്ന് ശാസ്ത്രനാമം. ഇൻഡ്യയിലും മ്യാന്മാറിലും കൃഷി ചെയ്തു വരുന്നു. തനിയെ കിളിർത്തുവരുന്നവയുടെ **(കാട്ടു ലന്ത)** ഫലങ്ങൾ കയ്പ്പും ചവർപ്പുമുള്ളതാണ്. നട്ടുവളർത്തുന്നവയുടെ **(ഗൃഹബദരം)** കായ്കൾ സ്വാദുള്ളതും പുളി കുറഞ്ഞതുമാണ്. കായ്കൾ പച്ചക്കറിയായി ഉപയോഗിച്ചിരുന്നത് സാധാരണയായിരുന്നു എന്ന് ശീലാവതിയിൽ എഴുതിയിട്ടുണ്ട്. ഉപ്പിലിട്ടോ കൊണ്ടാട്ടമായോ ഉണക്കിയോ ഇലന്ത ഫലങ്ങൾ സൂക്ഷിക്കാം. right|thumb|ഉണങ്ങിയ ലന്ത ഫലങ്ങൾ അർശസ്സ്, മഹോദരം, രക്തശുദ്ധി, അതിസാരം എന്നിവയ്ക്ക് ഫലം ഉപയോഗിക്കുന്നു. തൊലി കൊണ്ടുണ്ടാക്കിയ കഷായവും ചൂർണ്ണവും വൃണങ്ങൾ ശുദ്ധി ചെയ്യുവാനും വെച്ചുകെട്ടുവാനും ഉപയോഗിക്കുന്നു. വേരിലെ തൊലി വിരേചന ഔഷധമാണ്. തളിരിലകൾ അരച്ചു പുരട്ടുന്നത് ത്വൿ‌രോഗങ്ങൾ ശമിപ്പിക്കും. കാട്ടുലന്തയുടെ ഇലകൾ മൂത്രാശയ, യോനീരോഗങ്ങൾക്ക് ഉപയോഗിക്കാം.
### '''ക്ഷുദ്രബദരം'''

## '''ഗജകോലം'''
## '''രാജബദരം'''
## '''ചിറ്റിലന്ത'''
*Zizyphus sororia* എന്ന് ശാസ്ത്രനാമം. കേരളത്തിലും ബംഗാളിലും ധാരാളംകാണുന്നു. കായ്കൾ വളരെ ചെറുതും ചവർപ്പ്, പുളി രസങ്ങളോടു കൂടിയവയുമാണ്.

## രസാദി ഗുണങ്ങൾ
രസം			:മധുരം,സ്നിഗ്ധം
ഗുണം		:സരം
വീര്യം		        :ശീതം
വിപാകം		:മധുരം

## ഔഷധയോഗ്യഭാഗം
പട്ട, ഇല, കായ്, വെരന്മേൽ തൊലി

## ചിത്രശാല

File:Jujube_-_ഇലന്ത_01.JPG|ഇലന്ത
File:Jujube_-_ഇലന്ത_02.JPG|പഴുത്ത ഇലന്തകൾ
File:Jujube_-_ഇലന്ത_03.JPG|ഇലന്ത മരം
File:Jujube_-_ഇലന്ത_04.JPG|ഉണക്കിയ ഇലന്ത
File:Jujube_-_ഇലന്ത_05.JPG|ഇലന്ത ഇലകൾ
File:Jujube_-_എലന്ത_-_010.JPG|ഇലന്ത പൂവ്
File:Jujube_-_എലന്ത_-_012.JPG|ഇലന്ത തൈകൾ
File:Kinar,_കിനാർ.JPG|കിനാർ


## അവലംബം


## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=26&key=2

വിഭാഗം:ഔഷധസസ്യങ്ങൾ

വർഗ്ഗം:ഇന്ത്യയിൽ ഉത്ഭവിച്ച സസ്യവിളകൾ
വർഗ്ഗം:ലെബനോനിലെ സസ്യജാലം
വർഗ്ഗം:മെഡിറ്ററേനിയൻ സസ്യങ്ങൾ
വർഗ്ഗം:കേരളത്തിലെ സസ്യജാലം
ചെറുചണ

കായകൾക്കും നാരിനും വേണ്ടിയും അലങ്കാര ചെടിയായും വളർത്തുന്ന സസ്യമാണ് **ചെറുചണ**. **അതസി**, **അഗശി** എന്നീ പേരുകളിലും അറിയപ്പെടുന്നു. വസ്ത്രങ്ങൾ, ചായം, കടലാസ്, ഔഷധങ്ങൾ, മത്സ്യബന്ധന വലകൾ, സോപ്പ് മുതലായവുടെ നിർമ്മാണത്തിന് അഗശി ഉപയോഗിക്കുന്നു.

## ഔഷധഗുണം
കായ്കളിൽ അടങ്ങിയിരിക്കുന്ന *ലിഗ്നനുകളും ഒമേഗ 3 ഫാറ്റി ആസിഡുകളും* ഹൃദയ ആരോഗ്യത്തെയും, സ്തന, *പ്രോസ്റ്റേറ്റ്* അർബുദ പ്രതിരോധത്തെയും വർദ്ധിപ്പിക്കുന്നു.    രക്തത്തിലെ പഞ്ചസാരയുടെ അളവ് ക്രമീകരിക്കുന്നതു വഴി പ്രമേഹത്തിലും അഗസി ഒരു ഔഷധ/ആഹാരമായുപയോഗിക്കാം. നാരുകളുടെ ആധിക്യം കാരണം അഗസി ഒരു വിരേചന ഔഷധമായും സുരക്ഷിതമായി ഉപയോഗിക്കാവുന്നതാണ്.  എങ്കിലും ആമാശയത്തിൽ ജലാംശം കുറയുകയാണങ്കിൽ ആമാശയത്തിൽ തടസ്സങ്ങളുണ്ടാക്കുകയും, മറ്റ് മരുന്നുകളുടെ ഫലം കുറയ്ക്കുകയും ചെയ്യും.

## ആയുർവേദത്തിൽ
### രസാദിഗൂണങ്ങൾ
രസം - മധുരം, തിക്തം.
ഗൂണം - സ്നിഗ്ദ്ധം, ലഘു.
വീര്യം - ഉഷ്ണം.
വിപാകം - കടു.
### ഔഷധയോഗ്യഭാഗങ്ങൾ
വിത്ത്, പുവ്, ഇല, വിത്തിൽ നിന്ന് എടുക്കുന്ന തൈലം.
അറബി ഭിഷഗ്വരന്മാർ ധാരാളം ഉപയോഗിച്ചിരുന്ന സസ്യമാണ് അഗശി. അഗശിയുടെ തണ്ടിന്റെയുള്ളിലെ നാരുപയോഗിച്ച് നിർമ്മിക്കുന്ന വസ്ത്രങ്ങൾ ശരീരം ചൂടാകാതെ കാക്കുകയും വിയർപ്പു കുറയ്ക്കുകയും ചെയ്യുന്നു. ഇതേ നാര് കത്തിച്ച പുകയേൽക്കുന്നത് ഉന്മാദത്തിലും മോഹാലസ്യത്തിലും ഫലപ്രദമാണ്.thumb|150px|right|അഗശി കുരു

അഗശി കുരു അരച്ച് ലേപനം ചെയ്യുന്നിടത്തെ രക്തവാഹിനികൾ വികസിക്കുകയും, പേശികൾക്ക് അയവുലഭിക്കുകയും ചെയ്യുന്നു.
### മറ്റ് ഉപയോഗങ്ങൾ
* ഭക്ഷണയോഗ്യം
* നേത്ര രോഗങ്ങൾ
* അസ്ഥിസ്രാവം
* മൂത്രാശയ രോഗങ്ങൾ
* ക്ഷയം
* പുഷ്പം ഹൃദയസംബന്ധിയായ രോഗങ്ങളിൽ ഉപയോഗിക്കാം
* കാമോദ്ദീപനം

## കുറിപ്പുകൾ
*അതസീ നീലപുഷ്പീച പാർവതീ സ്വാദുമാക്ഷുമാ<br />
അതസീ മധുരാതീക്താ സ്നിഗ്ദ്ധോപാകേ കടുർഗൂരൂ<br />
ഉഷ്ണാദൃക് ശൂക്രവാതഘ്ന കഫ പിത്ത വിനാശിനീ * -** ഭാവപ്രകാശനിഘണ്ടു**.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:നാരുവിളകൾ
ഗ്ലാഡിയോലസ്

പുഷ്പാലങ്കാരങ്ങൾക്കായി ഉപയോഗിക്കപ്പെടുന്ന ഒരു സസ്യമാണ് **ഗ്ലാഡിയോലസ്** (*Gladiolus*). യൂറോപ്പിന്റെ ചില ഭാഗങ്ങളിലും ഏഷ്യയിലും ആഫ്രിക്കയിലും കാണപ്പെടുന്ന ഒരു സസ്യമാണിത്. വ്യാപാരാടിസ്ഥാനത്തിൽ കൃഷി ചെയ്യുന്ന ഇതിന്റെ കാണ്ഡമാണ് നടീൽവസ്തുവായി ഉപയോഗിക്കുന്നത്. വിവിധ വർണ്ണങ്ങളിലും  വലിപ്പത്തിലും ഉണ്ടാകുന്ന പൂക്കൾ കട്ഫ്ലവർ ( Cut Flower) രീതിയിൽ അലങ്കാരത്തിനായി ഉപയോഗിക്കുന്നു.  

വീതി കുറഞ്ഞ് നീളം കൂടിയ ഇലകളുള്ള ഇതിന്റെ കാണ്ഡത്തിൽ നിന്നും ഉണ്ടാകുന്ന നീളമുള്ള തണ്ടിൽ പൂക്കൾ നിരയായി ഉണ്ടാകുന്നു. പുഷ്പാലങ്കാരങ്ങലിലും ബൊക്കേകളിലും ഗ്ലാഡിയോലിസ് കഴിഞ്ഞേ മറ്റ് പൂക്കളുള്ളൂ. വാളിന്റെ ആകൃതി മൂലം സ്വേർഡ് ലിലിയെന്ന ഓമനപ്പേരിലും അറിയപ്പെടുന്നു. വൈവിധ്യമാർന്ന നിറങ്ങലിൽ വിരിയുന്ന പൂങ്കുലകൾ പൂപ്പാത്രങ്ങളിൽ ഏറെനാൾ സൂക്ഷിക്കാൻ കഴിയുമെന്നതാണ് ഇതിന്റെ പ്രത്യേകത. ഓരൊ പൂങ്കുലയും സ്പൈക് എന്ന പേരിലാണറിയപ്പെടുന്നത്. ചെറിയ പൂക്കൾ മുതൽ വലിയ പൂക്കൾ വരെയുണ്ടാകുന്ന അനേകമിനങ്ങൾ ഗ്ലാഡിയോലസിലുണ്ട്. അമേരിക്കൻ ബ്യൂട്ടി, വൈറ്റ് ഫ്രണ്ട്ഷിപ്പ്, വിങ്ഡ് ഗ്ലോറി, *പീറ്റർ പിയേഴ്സ്*, ആംസ്ട്രോങ്ങ് തുടങ്ങിയവ പ്രചാരം നേടിയ വിദേശ ഇനങ്ങളാണ്. മീര, മോഹിനി, അപ്‌സര, മയൂർ, അഗ്നിരേഖ, നസ്‌രാന, സ്വപ്ന എന്നിവ പ്രശസ്തമായ ഇന്ത്യൻ ഇനങ്ങളും..
## മണ്ണും കാലാവസ്തയും
അമ്ലത തീരെ കുറഞ്ഞമണ്ണിലാണ് ഗ്ലാഡിയോലസ് നന്നായി വളരുക. നല്ല നീർവാർച്ചയുള്ള മണൽ കലർന്ന എക്കൽമണ്ണും മികച്ചതാണ്. നന്നായി സൂര്യപ്രകാശം കിട്ടുന്നിടത്താണ് ചെടി നിൽക്കുന്നതെങ്കിൽ പൂക്കളുടെ എണ്ണവും കൂടും. കേരളത്തിൽ ഓഗസ്ത് മുതൽ ഒക്ടോബർ വരെയുള്ളമാസങ്ങളാണ് ഗ്ലാഡിയോലസ് നടാൻ പറ്റിയ സമയം. കോംസ് എന്ന കിഴങ്ങാണ് നടീൽ വസ്തുവായി ഉപയോഗിക്കുന്നത്. കിഴങ്ങുകളുടെ വലിപ്പത്തിനനുസരിച്ചാണ് ചെടിയുടെ വളർച്ച. ചെറുകിഴങ്ങുകളാണ് നടുന്നതെങ്കിൽ പൂവിടാൻ വൈകും. അതിനാൽ വലിപ്പമുള്ള കിഴങ്ങുകളാണ് കർഷകർ ഉപയോഗിക്കുന്നത്.
## സസ്യ സംരക്ഷണം
എഫിഡുകളും ഇലതീനിപ്പുഴുക്കളുമാണ് ഗ്ലാഡിയോലസിനെ ആക്രമിക്കുന്ന കീടങ്ങളിൽ പ്രധാനം. രോഗങ്ങളിൽ ഫ്യൂസേറിയം മൂലമുണ്ടാകുന്ന വാട്ടമാണ് പ്രധാനം. രോഗലക്ഷണം കാണുമ്പോൾ 30 ഗ്രാം കോപ്പർ ഓക്സിക്ലോറൈഡ് 10 ലിറ്റർ വെള്ളത്തിൽ ലയിപ്പിച്ച് തളിച്ചുകൊടുത്താൽ കീടനിയന്ത്രണം സാധ്യമാണ്.
## വിളവെടുപ്പ്
നടാൻ ഉപയോഗിക്കുന്ന ഇനമനുസരിച്ച് പുഷ്പ്പിക്കുന്നതിനായി മൂന്നുമാസം വരെയെടുക്കുന്നു. പൂങ്കുലയുടെ അടിഭാഗത്തെ പൂവ് വിരിയാൻ തുടങ്ങുമ്പോഴാണ് മുറിച്ചെടുക്കുന്നത്. പൂങ്കുല മൊത്തമായി രണ്ട് ഇലകളോടൊപ്പം നീളത്തിൽ വെട്ടിയെടുത്ത് ഉടൻതന്നെ ശുദ്ധജലത്തിൽ മുക്കിവയ്ക്കുന്നു. ഒരു ഹെക്ടറിൽ നിന്ന് ഏകദേശം രണ്ട് ലക്ഷത്തോളം പൂങ്കുലകൾ ലഭിക്കും.
ഫ്ലവർവേസിൽ കൂടുതൽ കാലം വാടാതിരിക്കുന്നതിന് നാലു ശതമാനം പഞ്ചസാരയും വളരെ കുറഞ്ഞതോതിൽ സിൽവർ നൈട്രേറ്റ് ലവണവും അടങ്ങിയ ലായനി ഉപയോഗിക്കുന്നു.

## ചിത്രശാല

ചിത്രം:Gladiolus.JPG
ചിത്രം:Gladiolus2.JPG
Image:Gladiolus alatus nah.JPG|Gladiolus alatus
Image:Gladiolus imbricatus1002.jpg|Gladiolus imbricatus
File:Gladiolus white.JPG

## അവലംബം
 

## പുറത്തേക്കുള്ള കണ്ണികൾ
* http://www.theflowerexpert.com/content/mostpopularflowers/morepopularflowers/gladiolus 
* http://www.allfreecrafts.com/nature/glads.shtml  

വിഭാഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഇറിഡേസീ
ആപ്പിൾ

ലോകമെമ്പാടും ഉപയോഗിക്കുന്ന ഒരു ഫല വർഗ്ഗമാണു **ആപ്പിൾ‌** (മലയാളം: **കുമളി**). ആപ്പിളിന്റെ ജന്മസ്ഥലം ഏഷ്യയാണെന്നൂ കരുതുന്നു. 
വിവിധ നിറങ്ങളിൽ ലഭിക്കുന്ന ആപ്പിൾ *Malus domestica* എന്ന ശാസ്ത്രീയ നാമത്തിൽ അറിയപ്പെടുന്നു. ആപ്പിൾ മരം 5മുതൽ 12 മീറ്റർ ഉയരത്തിൽ വളരുന്നു.  പഴങ്ങളുടെ നിറവും ഗുണവും നിലനിർ‍ത്തുന്നതിനു തൈകൾ ബഡ്ഡു ചെയ്തു വളർ‍ത്തുന്നു. ലോകത്തിലേറ്റവും കൂടുതൽ കൃഷി ചെയ്യപ്പെടുന്ന പഴങ്ങളിലൊന്നാണ്. ഇന്ത്യയിൽ ഹിമാചൽ പ്രദേശ്, കാശ്മീർ, ആസ്സാം, നീലഗിരി എന്നിവിടങ്ങളിൽ വളരുന്നു.

ആപ്പിൾ മസ്തിഷ്ക സീമാ കോശങ്ങളെ ഊർജ്ജിതപ്പെടുത്തുന്നു. ഓർമക്കുറവ്, ക്ഷീണം എന്നിവയ്ക്കും നല്ലതാണു. ദന്തക്ഷയം, വായ്നാറ്റം എന്നിവയ്ക്ക് പ്രതിവിധിയായി ആപ്പിൾ കടിച്ചു തിന്നണം എന്ന് പറായാറുൺട്. ആപ്പിൾ വേവിച്ചും കഴിക്കാം. യുനാനി ചികിൽസയിലും ആപ്പിൾ ഉപയോഗിക്കുന്നു.

## സസ്യശാസ്ത്രപരമായ വിവരങ്ങൾ
ആപ്പിൾ ഒരു ഇലപൊഴിയും വൃക്ഷമാണ്, സാധാരണയായി 6 മുതൽ 15 അടി വരെ (1.8 മുതൽ 4.6 മീറ്റർ വരെ) കൃഷിയിടത്തിലും, 30 അടി (9.1 മീ) വനമേഖലയിലും വളരും.  മൂല കാണ്ഡത്തിന്റെ തരം, വെട്ടി നിർത്തുന്നതിന്റെ രീതി എന്നിവയാണ് കൃഷി ചെയ്യുമ്പോൾ മരത്തിന്റെ വലിപ്പം, ആകൃതി, ശിഖരങ്ങളുടെ സാന്ദ്രത എന്നിവ നിർണ്ണയിക്കുന്നത് .  ഇലകൾ ഒന്നിടവിട്ട് ക്രമീകരിക്കപ്പെട്ടതും ഇരുണ്ട പച്ചനിറമുള്ളതും അണ്ഡാകാരവുമാണ്.  ഇലകളുടെ അരികുകൾ അല്പം താഴേക്ക് വളഞ്ഞതായി കാണപ്പെടും.

വസന്തകാലത്ത് ഇലകൾ മുളയ്ക്കുന്നതോടൊപ്പം തന്നെ പൂമൊട്ടുകളും പ്രത്യക്ഷപ്പെടുന്നു. പൂക്കൾ ചെറിയ നീണ്ട ശിഖരങ്ങളിലാണ് വളരുന്നത്. 3-4 സെന്റീ മീറ്റർ വലിപ്പമുള്ള പൂക്കൾ തുടക്കത്തിൽ പിങ്ക് കലർന്ന വെള്ള നിറത്തിലും പിന്നീട് മങ്ങിയ പിങ്ക് നിറത്തോടെുയും കാണപ്പെടുന്നു. ഇവ അഞ്ചിതളുകൾ ഉള്ളതും 4 മുതൽ 6 വരെ പൂക്കളടങ്ങിയ കുലകളായും കാണപ്പെടുന്നു. കുലയുടെ മധ്യത്തിൽ കാണപ്പെടുന്ന പൂവ് ആദ്യം വിരിയുന്നതും വലുതും വലിപ്പമുള്ള ഫലം ഉദ്പാദിപ്പിക്കുന്നതുമാണ്. ഇതിനെ **രാജപുഷ്പം** എന്ന് വിളിക്കുന്നു.
## സംരക്ഷണം
വിളവെടുക്കുന്ന ആപ്പിളിന്റെ തൊലിയിൽ പ്രകൃത്യദത്തമായി മെഴുകിന്റെ ആവരണം കാണാവുന്നതാണ്. ആപ്പിളിന്റെ ഭാരം കുറയാതിരിക്കാനും ആപ്പിൾ ചുരുങ്ങിപോകാതിരിക്കാനും ഇത്തരം മെഴുകിന്റെ ആവരണം അത്യാവശ്യമാണ്. ആപ്പിളിന്റെ ശുചികരണത്തിന്റെ ഭാഗമായി തുടയ്ക്കുകയും കഴുകുകയും ചെയ്യുമ്പോൾ പ്രകൃത്യാലുള്ള മെഴുകിന്റെ ആവരണത്തിന്റെ പകുതിയും നഷ്ടപ്പെടുന്നു. അതിനാൽ പ്രകൃതിദത്തമായ മെഴുകുകൾ ആപ്പിളിൽ പുരട്ടുന്നത് ആപ്പിളിന്റെ തിളക്കം വർദ്ധിപ്പിക്കുകയും കൂടുതൽ കാലം നീണ്ടുനിൽക്കാനും സഹായിക്കുന്നു. സാധാരണയായി ആപ്പിളുകളിൽ ഉപയോഗിക്കുന്ന മെഴുകുകളാണ് കാനുബ വാക്സും (canauba wax) ഷെല്ലാകും (shellac.) 

## പോഷകമൂല്യം

## ചിത്രശാല

File:Wax_on_Apple_-_ആപ്പിളിലെ_മെഴുക്.JPG|ആപ്പിളിൽ പുരട്ടിയ മെഴുക്
File:Apple,_ആപ്പിൾ.JPG|ആപ്പിൾ
Image:Apple-green.jpg|പച്ച ആപ്പിൾ
Image:Apple-Fuji.jpg|ഫുജി ആപ്പിൾ
Image:ആപ്പിൾ.jpg|ഫുജി ആപ്പിൾ
Image:Apple-Red.jpg|ചുവന്ന ആപ്പിൾ
Image:ആപ്പിൾ കായ്ച്ചുനിൽക്കുന്ന മരം.jpg|ആപ്പിൾ മരം
പ്രമാണം:Different types of apples (2).JPG|വിവിധ നിറങ്ങളിലുള്ള ആപ്പിളുകൾ
File:Apple in a plate.jpg|മനോഹരമായ ആപ്പിൾ
Image:Apple tree flower.jpg|ആപ്പിൾ മരത്തിന്റെ പൂവ്
ചിത്രം:Apple peal.jpg|ആപ്പിൾ കൊണ്ടുണ്ടാക്കിയ ഒരു കരവിരുത്
File:Apple_-_ആപ്പിൾ_-_002.jpg


## അവലംബം


## ഇതര ലിങ്കുകൾ
  
* Apple Facts from the UK's Institute of Food Research
* History of Apples  from Midwest Apple Improvement Association

വർഗ്ഗം:ആപ്പിളുകൾ
ഫെബ്രുവരി 21

ഗ്രിഗോറിയൻ കലണ്ടർ പ്രകാരം **ഫെബ്രുവരി 21** വർഷത്തിലെ 52-ആം ദിനമാണ്. വർഷാവസാനത്തിലേക്ക് 313 ദിവസങ്ങൾ കൂടിയുണ്ട് (അധിവർഷങ്ങളിൽ 314).

## ചരിത്രസംഭവങ്ങൾ

* 1440 &ndash; പ്രഷ്യൻ കോൺഫെഡെറേഷൻ രൂപീകൃതമായി.
* 1848 &ndash; മാർക്സും ഏംഗൽസും കമ്മ്യൂണിസ്റ്റ് മാനിഫെസ്റ്റോ പ്രസിദ്ധീകരിച്ചു.
* 1948 &ndash; നാസ്കാർ സ്ഥാപിതമായി.
* 1953 &ndash; ഫ്രാൻസിസ് ക്രിക്ക്, ജെയിംസ് ഡി വാട്സൺ എന്നിവർ ചേർന്ന് ഡി.എൻ.ഏയുടെ ഘടന കണ്ടെത്തി.
* 1960 &ndash; ക്യൂബൻ നേതാവ് ഫിഡൽ കാസ്ട്രോ കച്ചവടസ്ഥാപനങ്ങൾ ദേശസാൽക്കരിച്ചു.


## ജനനം

1894 ശാന്തി സ്വരൂപ്‌ ഭട്‌നഗർ: ഇന്ത്യൻ '
ശാസ്‌ത്ര സാങ്കേതിക ഗവേഷണശാലകളുടെ പിതാവ്‌

1984-കാഴ്ച ഇല്ലാത്തവർക് വേണ്ടി ലോകത്തു ആദ്യമായി  സോഫ്ട്‍വെയറും നിർമ്മിച്ചതും, മോണിറ്ററും മൗസും ഇല്ലാതെ കമ്പ്യൂട്ടർ പ്രവർത്തിപ്പിച്ചു ലോക ഐ.ടി ഭൂപടത്തിൽ ഏഷ്യയുടെ സാന്നിദ്യം എത്തിച്ച ഇന്ത്യക്കാരനായ മലയാളി ബിജു കരുനാഗപ്പള്ളി

## മരണം

## മറ്റു പ്രത്യേകതകൾ
* അന്താരാഷ്ട്ര മാതൃഭാഷാദിനം (1999 നവംബർ 17-ന് യുനെസ്കോ പ്രഖ്യാപിച്ചു)

വർഗ്ഗം:ഫെബ്രുവരി 21
ചക്രവർത്തി

**ചക്രവർത്തി** () എന്നത് ഒരു സംസ്കൃത ബഹുവ്രീഹി പദം ആണ്.  അതിന്റെ അർത്ഥം "ആരുടെ ചക്രങ്ങളാണോ ഉരുളുന്നത്, അയാൾ" എന്നത്രെ.  "ആരുടെ രഥമാണോ തടസം കൂടാതെ ഉരുളുന്നത്, അയാളാണ് ചക്രവർത്തി". ഇത് ഇന്ത്യയിലെ സാമ്രാട്ടുകളെ കുറിക്കാൻ ഉപയോഗിക്കുന്ന പദമാണ്. മറ്റു രാജ്യങ്ങളിലെ ചക്രവർത്തിമാരെ സാമ്രാട്ട് () എന്ന പദം ഉപയോഗിക്കുന്നു.

## ഭാരതത്തിലെ ചക്രവർത്തിമാർ
* ഭരത ചക്രവർത്തി - പുരുവംശത്തിലെ പ്രമുഖ ചക്രവർത്തി
* ഇക്ഷ്വാകു
* ശിബി
* അശോക ചക്രവർത്തി- മൗര്യവംശത്തിലെ ചക്രവർത്തി 
* ദിലീപൻ ചക്രവർത്തി- സൂര്യവംശത്തിലെ ചക്രവർത്തി

****

വർഗ്ഗം:ചരിത്രം
വർഗ്ഗം:ഇന്ത്യയിലെ രാജാക്കന്മാർ
വർഗ്ഗം:ചക്രവർത്തികൾ
വർഗ്ഗം:സ്ഥാനപ്പേരുകൾ
ഫെബ്രുവരി 22

ഗ്രിഗോറിയൻ കലണ്ടർ പ്രകാരം **ഫെബ്രുവരി 22** വർഷത്തിലെ 53-ാം ദിനമാണ്. 

## ചരിത്രസംഭവങ്ങൾ

* 1495 - ഫ്രാൻസിലെ ചാൾസ് എട്ടാമൻ രാജാവ്‌ നേപ്പിൾസിൽ കടന്ന് അധികാരം പിടിച്ചടക്കി.
* 1855 - പെൽസിൽ‌വേനിയ സ്റ്റേറ്റ് യൂണിവേഴ്സിറ്റി സ്ഥാപിതമായി
* 1876 - ബാൾട്ടിമോറിൽ ജോൺസ് ഹോപ്കിൻസ് യൂണിവേഴ്സിറ്റി സ്ഥാപിതമായി
* 1923 - അമേരിക്ക ആദ്യത്തെ ഭൂഖണ്ഡാന്തര വ്യോമ തപാൽ സം‌വിധാനം ആരംഭിച്ചു
* 1997 - സ്കോട്ലൻഡിൽ ക്ലോണിങ്ങിലൂടെ ഡോളി എന്ന ആടിനെ നിർമ്മിച്ചു.
* 2014 - ഉക്രെയ്നിന്റെ പ്രസിഡന്റ് വിക്ടർ യാനുകോവിച്ച് യൂറോമൈഡൻ വിപ്ലവത്തിന്റെ ഒരു പ്രധാന ലക്ഷ്യം നിറവേറ്റിക്കൊണ്ട് ഉക്രൈനിലെ വെർക്കോവ്ന റഡയെ 328-0 വോട്ടിന് കീഴടക്കി.
* 2015 - പദ്മ നദിയിൽ 100 യാത്രക്കാർ കയറിയ ഒരു ഫെറി മുങ്ങി 70 പേർ മരിച്ചു. 


 ജന്മദിനങ്ങൾ

## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:ഫെബ്രുവരി 22
ഹർത്താൽ

ഭരണഘടനാപരമായ ഒരു സമര രീതിയാണ് **ഹർത്താൽ**. പ്രതിഷേധമായോ,ദുഃഖസൂചകമായോ കടകളും,വ്യാപാര സ്ഥാപനങ്ങളും,തൊഴിൽ സ്ഥാപനങ്ങളും വിദ്യാഭ്യാസ സ്ഥാപനങ്ങളും മറ്റും അടച്ചിടുന്നതിനെയാണ് സാങ്കേതികാർത്ഥത്തിൽ **ഹർത്താൽ** എന്ന് പറയുന്നത്. ബന്ദ് പോലെ നിർബന്ധപൂർവ്വമായ ഒരു സമര പരിപാടിയല്ല ഹർത്താൽ. പക്ഷേ പലപ്പോഴും അക്രമാസക്തമാകുന്നതായും നിർബന്ധപൂർവ്വമാകുന്നതും കണ്ടുവരുന്നു. ഗാന്ധിജി വിഭാവനം ചെയ്ത ഹർത്താൽ തീർത്തും അഹിംസയോടെയായിരിക്കണം എന്നാണ്. ഹർത്താൽ ആഹ്വാനത്തോട് എല്ലാവരും സ്വമേധയാ പങ്കെടുക്കുക എന്നതാണു് അതിന്റെ സ്വഭാവം പക്ഷേ ജനങ്ങൾ അതിൽ സ്വമേധയാ പങ്കെടുക്കുകയല്ല, മറിച്ചു ഭയംമൂലം ഹർത്താലിൽ സഹകരിക്കാൻ നിർബന്ധിതരാവുകയാണ്‌ ഇന്ന് പലപ്പോഴും. അതിനാൽ ഹർത്താൽ ഭരണഘടനാപരമാണ്‌ എന്ന സുപ്രീംകോടതി വിധിക്കു  സാങ്കേതികമായ നിലനിൽപ്പുമാത്രമേയുള്ളൂ എന്ന വിമർശനം നിലനിൽക്കുന്നു. ഇന്ന് ഓരോ രാഷ്ട്രീയപാർട്ടികളും ആഹ്വാനം ചെയ്യുന്ന ഹർത്താൽ പൂർണ്ണമാക്കുവാൻ ജനങ്ങളെ നിർബന്ധിതരാക്കുന്നു. "സേ നോ ടു ഹർത്താൽ (Say No to Harthal)"   പോലെയുള്ള ബഹുജനപ്രസ്ഥാനങ്ങൾ ഇപ്പോൾ ഹർത്താലിനെതിരെ പ്രവർത്തിക്കുന്നുണ്ട്. ആശുപത്രികളിലും റയിൽവേ സ്റ്റേഷനുകളിലും വിമാനത്താവളങ്ങളിലും മറ്റും അത്യാവശ്യം പോകേണ്ടിവരുന്ന യാത്രക്കാർക്കു വാഹനസൗകര്യം ഒരുക്കുകയാണ് ഈ സന്നദ്ധസംഘങ്ങൾ ചെയ്യുന്നത്. 

ഇന്ത്യൻ സ്വാതന്ത്ര്യസമരകാലത്ത് ഗാന്ധിജിയാണ്‌ ഹർത്താൽ പരിചയപ്പെടുത്തിയത്. അദ്ദേഹത്തിന്റെ നേതൃത്വത്തിൽ ജനങ്ങൾ എല്ലാ  വ്യാപാരവ്യവഹാരങ്ങളിൽ നിന്ന് ഒരു ദിവസം വിട്ടുനിന്ന് പ്രാർത്ഥനയും വൃതവും സ്വീകരച്ചു ഹർത്താലിൽ പങ്കെടുത്തു. എങ്കിലും പ്രാർത്ഥനയും നിരാഹാരവും ഹർത്താലിന്റെ ഭാഗമാവണമെന്നില്ല. "തൊഴിൽ ആരാധനയായിരിക്കണം" എന്ന് പഠിപ്പിച്ചതും ഗാന്ധിജിയാണ്. 

## പേരിനുപിന്നിൽ
ഹർത്താൽ എന്നത് ഗുജറാത്തി പദമാണ്‌ ഹർ എന്നാൽ എല്ലാം അഥവാ എല്ലായ്പ്പോഴും എന്നും താൽ എന്നാൽ പൂട്ട് എന്നുമാണർത്ഥങ്ങൾ. അതായത് എല്ലാം അടച്ചിടുയെന്നോ എല്ലായ്പോഴും അടച്ചിടുക എന്നോ ഒക്കെയാണ് ഹർത്താലിന്റെ അർത്ഥം.

## കേരളത്തിലെ ഹർത്താലുകൾ
ഹർത്താലിന്റെ സ്വന്തം നാട് എന്ന പരിഹാസ്യ വിമർശനത്തിന് ഇരയായിട്ടുള്ള നാടാണ് കേരളം. വർഷത്തിൽ അനേകം സംസ്ഥാന ഹർത്തലുകളും പ്രാദേശിക ഹർത്താലുകളും കേരളത്തിൽ നടക്കുന്നു. മുഖ്യധാരാ രാഷട്രീയ പാർട്ടികൾ മുതൽ ചെറു പാർട്ടികൾ വരെ അവരവർക്ക് താല്പര്യമുള്ള വിഷയത്തിൽ മിന്നൽ ഹർത്താലുകൾ കേരളത്തിൽ അടിച്ചേൽപ്പിക്കാറുണ്ട്. പൊതുവെ ഹർത്താലുകളെല്ലാം കേരളത്തിൽ വിജയിക്കുന്ന തരത്തിലാണ് നടക്കാറുള്ളത്. കടകളും ഓഫീസുകളും വാഹനങ്ങളുമെല്ലാം മുടങ്ങുന്നതോടെ ജനജീവിതം ദുസ്സഹമാകുന്ന കാഴ്ചകളാണ് കേരളത്തിൽ ഓരോ ഹർത്താലും സമ്മാനിക്കുന്നത്.

1997-ൽ കേരള ഹൈക്കോടതി ബന്ദ് നിരോധിച്ചതിന് ശേഷമാണ് ബന്ദിന് സമാനമായ ഹർത്താൽ വ്യാപകമായത്.

### ഹർത്താലുകളുടെ പട്ടികകൾ
* 2017-ലെ കേരളത്തിലെ ഹർത്താലുകളുടെ പട്ടിക
* 2018-ലെ കേരളത്തിലെ ഹർത്താലുകളുടെ പട്ടിക
* 2019-ലെ കേരളത്തിലെ ഹർത്താലുകളുടെ പട്ടിക
* 2020-ലെ കേരളത്തിലെ ഹർത്താലുകളുടെ പട്ടിക
* 2021-ലെ കേരളത്തിലെ ഹർത്താലുകളുടെ പട്ടിക
* 2022-ലെ കേരളത്തിലെ ഹർത്താലുകളുടെ പട്ടിക
* 2023-ലെ കേരളത്തിലെ ഹർത്താലുകളുടെ പട്ടിക
* 2024-ലെ കേരളത്തിലെ ഹർത്താലുകളുടെ പട്ടിക

## അവലംബം

വർഗ്ഗം:ഇന്ത്യൻ സംസ്കാരം
വർഗ്ഗം:ഇന്ത്യൻ രാഷ്ട്രീയം
വർഗ്ഗം:ഹർത്താൽ
മാലക്

മഹാരാഷ്ട്രയിലെ ലാവ്ണി അഥവാ **തമാശാ** നർത്തകിമാരുമായി ബന്ധപ്പെട്ട് കണ്ടുവരുന്ന ഒരു ആചാരമാണ്‌ **മാലക്**.

മാലക് സമ്പ്രദായമനുസരിച്ച് ഒരു പുരുഷന്‌ ഒരു ലാവ്ണി നർത്തകിയുമായി രഹസ്യബന്ധം സ്ഥാപിക്കാം.അവൾക്ക് പുരുഷനിൽ നിന്ന് ഗർഭം ധരിക്കുകയും ആവാം.ഈ ബന്ധം നിലനിൽക്കുന്ന കാലമത്രയും പുരുഷൻ നർത്തകിക്കും അവളിൽ ജനിക്കുന്ന കുട്ടികൾക്കും ചിലവിന്‌ നൽകണം.എന്നാൽ ഒരു നർത്തകി തന്റെ രഹസ്യകാമുകന്റെ പേരോ മറ്റു വിവരങ്ങളോ സമൂഹത്തോട് വെളിപ്പെടുത്താനും പാടില്ല.

പരമ്പരാഗതമായി ലാവ്ണി നൃത്തം തുടരുന്ന കുടുംബങ്ങളിലാണ്‌ മാലക് സമ്പ്രദായം കണ്ടുവരുന്നത്.

## വിമർശനങ്ങൾ
പുരാതനകാലം മുതലുള്ള സമ്പ്രദായമാണെങ്കിലും ഇത് ആശാസ്യമല്ലെന്ന് വിമർശനമുണ്ട്.
ലാവ്ണി നർത്തകിമാരുടെ മക്കൾ വിദ്യാലയങ്ങളിൽ ചേരുമ്പോഴും മറ്റും പിതാവിന്റെ പേര് സൂചിപ്പിക്കാൻ പറ്റാതെ വിഷമിക്കേണ്ടി വന്ന സംഭവങ്ങൾ പത്രവാർത്തകളായി.
മഹാരാഷ്ട്രയിലെ രാഷ്ട്രീയനേതാക്കളിൽ ഒരു വിഭാഗം മാലക് സമ്പ്രദായം വ്യാപകമായി വച്ചു പുലർത്തുന്നവരാണെന്ന് ആരോപണമുയർന്നിരുന്നു.ഇത്തരം പ്രശ്നങ്ങൾ മൂലം പുതുതലമുറയിൽ പെട്ട നർത്തകിമാരിൽ പലരും ഈ സമ്പ്രദായത്തിനെതിരെ പരസ്യമായി രംഗത്ത് വന്നു.

## പുറത്തേക്കുള്ള കണ്ണികൾ
## അധാരസൂചിക

## കുറിപ്പുകൾ
വിഭാഗം:സാമൂഹികം

വർഗ്ഗം:ആചാരങ്ങൾ
ചെമ്പട (വിവക്ഷകൾ)

**ചെമ്പട** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ചെമ്പട - താളം
*ചെമ്പട (സേന)
*ചെമ്പട - 2008-ൽ പുറത്തിറങ്ങിയ ഒരു മലയാളചലച്ചിത്രം.
മായൻകുട്ടി എളയാ

ഖുർ‌ആന്റെ മലയാള പരിഭാഷകളിൽ ലഭ്യമായതിൽ വച്ച് ഏറ്റവും പഴയ ഗ്രന്ഥം രചിച്ച പണ്ഡിതനാണ്‌ **മായൻ‌കുട്ടി ഇളയാ**. ശരിയായ പേര്:മുഹിയുദ്ദീനുബ്നു അബ്ദിൽ ഖാദിർ. കണ്ണൂർ‌ നിവാസിയായിരുന്നു അദ്ദേഹം പത്തൊമ്പതാം നൂറ്റാണ്ടിലാണ്‌ ജീവിച്ചിരുന്നിരുന്നത്.

വടക്കേ മലബാറിൽ പ്രസിദ്ധമായിരുന്ന കേയിവംശത്തിൽ ഒരു താവഴിയായ ചൊവ്വരക്കാരൻ വലിയപുരയിൽ 
അം‌ഗമായിരുന്നു ഇദ്ദേഹം. *മായിൻ‌കുട്ടി കേയി* എന്നായിരുന്നു നാമമെങ്കിലും കണ്ണൂർ അറക്കൽ രാജസ്വരൂപത്തിൽ നിന്ന് വിവാഹം കഴിച്ചത് കാരണമാണ്‌ എളയാവ് എന്നറിയപ്പെടാൻ തുടങ്ങിയത്.
പഴയകാലത്ത് സൗദി അറേബ്യയിലെ മക്കയിൽ മലയാളികളായ ഹജ്ജ് തീർത്ഥാടകരുടെ താമസകേന്ദ്രമായിരുന്ന **[[കേയീറുബാത്ത്|കേയീറുബാത്തിന്റെ]]** സ്ഥാപകനായും അദ്ദേഹം അറിയപ്പെടുന്നു.
 
## പരിഭാഷ
പഴയകാലത്തെ കേരളത്തിലെ മുസ്ലീങ്ങളുടെ വ്യവഹാരഭാഷയായിരുന്ന അറബി മലയാളം ഭാഷയിൽ രചിക്കപ്പെട്ടതായിരുന്നു അദ്ദേഹത്തിന്റെ പരിഭാഷ. 1147 പുറങ്ങളാണ് ഈ പരിഭാഷക്കുള്ളത്. തലശ്ശേരിയിലെ അലിഖുബ്നു അബൂബക്കർ ആണ് ഈ പരിഭാഷയുടെ പ്രസാധകൻ.

ഖുർ‌ആനിലെ മുപ്പത്തി ഒൻപതാം അദ്ധ്യായമായ സുമറിലെ ഏഴാം വചനം അദ്ദേഹം ഇങ്ങനെ തർജ്ജമ ചെയ്തിരിക്കുന്നു:

അറബിയിലുള്ള തഫ്സീർ ജലാലൈനിയുടെ അറബി-മലയാള വിവർത്തനമായിരുന്നു മായൻകുട്ടി എളയയുടെ പരാമൃഷ്ട ഗ്രന്ഥം.

## കുറിപ്പുകൾ
**ക**.പ്രബോധനം ഖുർആൻ പ്രത്യേക പതിപ്പ് 2002-ലെ എ.പി. കുഞ്ഞാമു എഴുതിയ ഖുർആനും മലയാളസാഹിത്യവും എന്ന ലേഖനത്തിൽ മായൻ കുട്ടി എളയായുടെ ഖുർആൻ പരിഭാഷ 1870-ൽ പുറത്തിറങ്ങി എന്നു പറയുന്നു. അതനുസരിച്ച് ഇദ്ദേഹം ജീവിച്ചിരുന്നത് പത്തൊമ്പതാം നൂറ്റാണ്ടിലാണ്.

## അവലംബം


വർഗ്ഗം:ഖുർ‌ആൻ വിവർത്തകർ
ആയില്യം തിരുനാൾ ഗൗരി ലക്ഷ്മിഭായി

1810 മുതൽ 1815 വരെ തിരുവിതാംകൂർ രാജ്യത്തിന്റെ മഹാറാണിയായിരുന്നു **മഹാറാണി ആയില്യം തിരുനാൾ ഗൗരി ലക്ഷ്മിഭായി** (**Maharani Ayilyam Thirunal Gowri Lakshmi Bayi**) (1791–1815). തിരുവിതാംകൂറിൽ നേരിട്ട് രാജ്യം ഭരിച്ച ഒരേ ഒരു മഹാറാണിയാണിവർ. മറ്റു റാണിമാർ മഹാരാജാവിനു പ്രായപൂർത്തി ആവാത്ത അവസരത്തിൽ പകരമായി റീജന്റായാണ് ഭരണം നടത്തിയിരുന്നത്.. 1810-1813 കാലയളവിൽ മഹാറാണിയായി നേരിട്ടും, 1813-1815 ൽ തന്റെ മരണം വരെ പുത്രൻ സ്വാതിതിരുനാളിനുവേണ്ടി റീജന്റായും തിരുവിതാംകൂറിന്റെ ഭരണാധികാരിയായി ഗൗരി ലക്ഷ്മിഭായി. 1815 ൽ മഹാറാണിയുടെ മരണശേഷം ഗൗരി പാർവ്വതിഭായിയാണ് 1829 വരെ ഭരണം നടത്തിയിരുന്നത്. ആധുനിക തിരുവിതാംകൂറിലെ അതിപ്രധാനമായ പല പരിഷ്കാരങ്ങൾക്കും അടിത്തറയിട്ട ഒരു ഭരണകാലം (1810 - 1815) കാഴ്ച്ചവെച്ച ചരിത്ര പ്രാധാന്യമർഹിക്കുന്ന ഒരു ഭരണാധികാരിയായിരുന്നു റാണി ഗൗരി ലക്ഷ്മീഭായി.

## ജനനം, ബാല്യം
ഗൗരി ലക്ഷ്മി ബായി ജനിച്ചത് 1791 ലാണ്‌. ആറ്റിങ്ങൽ റാണി ആയിരുന്ന ഭരണി തിരുനാൾ പാർവ്വതി ബായിയുടെ മകളായി 1791-ൽ ജനിച്ചു. ആയില്യം തിരുനാളിനെ കൂടാതെ ഒരു മകനും (അവിട്ടം തിരുനാൾ) ഒരു മകളും (ഉത്രട്ടാതി തിരുനാൾ ഗൗരി പാർവ്വതി ബായി) ഭരണി തിരുനാൾ പാർവ്വതി ബായിക്കു ഉണ്ടായിരുന്നു. ഭരണി തിരുനാൾ  അനുജത്തി ഉത്രം തിരുനാൾ ഉമയമ്മ ബായിയേയും തിരുവിതാംകൂർ രാജകുടുംബത്തിലേക്ക് കോലത്തുനാട് രാജകുംടുബമായ ചേങ്ങകോവിലകത്തുനിന്നും 1788-ൽ കാർത്തിക തിരുനാൾ രാമവർമ്മയുടെ കാലത്ത് ദത്തെടുത്തതായിരുന്നു.

## മഹാറാണി പദവിയിൽ
ഗൗരി ലക്ഷ്മി ബായി തിരുവിതാംകൂർ ചരിത്രത്തിലെ വളരെ ജനപ്രിയ ഭരണാധികാരി ആയിരുന്നു. തിരുവിതാംകൂറിൽ അക്കാലത്ത് വളരെയധികം പുരോഗതികളും, മാറ്റങ്ങളും ഗൗരി ലക്ഷ്മി ബായി നടപ്പിലാക്കിയിരുന്നു.

ആദ്യമായി കേരളത്തിൽ അടിമ വ്യാപാരം നിയമം മൂലം നിർത്തൽ ചെയ്തത് (1812)തിരുവിതാംകൂറിൽ ഗൗരി ലക്ഷ്മി ബായി ആണ്.

## അവലംബം
ഫെബ്രുവരി 24

ഗ്രിഗോറിയൻ കലണ്ടർ പ്രകാരം **ഫെബ്രുവരി 24** വർഷത്തിലെ 55-ാം ദിനമാണ്. 

## ചരിത്രസംഭവങ്ങൾ

* 1387 - നേപ്പിൾസിലേയും ഹംഗറിയിലേയും ചാൾസ് മൂന്നാമൻ രാജാവ് ബുഡായിൽ വച്ച് വധിക്കപ്പെട്ടു.
* 1582 - ഗ്രിഗറി പതിമൂന്നാമൻ മാർപ്പാപ്പ ഗ്രിഗോറിയൻ കാലഗണനാരീതി പ്രഖ്യാപിച്ചു.
* 1739 - കർണ്ണാൽ യുദ്ധം: ഇറാനിയൻ ഭരണാധികാരി നദിർ ഷായുടെ സൈന്യം ഇന്ത്യയിലെ മുഗൾ ചക്രവർത്തി മുഹമ്മദ് ഷായെ പരാജയപ്പെടുത്തി. 
* 1826 - ഒന്നാം ബർമ്മീസ് യുദ്ധത്തിന്‌ അന്ത്യം കുറിച്ച യൻഡാബൂ ഉടമ്പടി ഒപ്പു വക്കപ്പെട്ടു.
* 1839 - സ്റ്റീം ഷവലിനുള്ള പേറ്റന്റ് വില്യം ഓട്ടിസ് നേടി.
* 1848 - ഫ്രാൻസിലെ ലൂയിസ് ഫിലിപ്പ് രാജാവ് അധികാരം ഉപേക്ഷിച്ചു.
* 1868 - ആൻഡ്രൂ ജോൺസൺ, അമേരിക്കയിലെ ജനപ്രധിനിധിസഭ അധികാരഭ്രഷ്ടനാക്കുന്ന ആദ്യ പ്രസിഡണ്ട് ആയി. സെനറ്റ് പിന്നീട് അദ്ദേഹത്തെ കുറ്റവിമുക്തനാക്കി.
* 1875 - ബ്രിട്ടീഷ് ആവിക്കപ്പൽ എസ്.എസ്. ഗോതെൻബർഗ് ഓസ്ട്രേലിയയുടെ കിഴക്കേതീരത്ത് മുങ്ങി. ഏകദേശം 102 പേർ മരിച്ചു.
* 1881 - ചൈനയും റഷ്യയും ചേർന്ന് സൈനോ-റഷ്യൻ ഇലി ഉടമ്പടി ഒപ്പു വച്ചു.
* 1918 - എസ്റ്റോണിയ സ്വാതന്ത്ര്യം പ്രഖ്യാപിച്ചു.
* 1920 - നാസി പാർട്ടി രൂപീകൃതമായി.
* 1938 - നൈലോൺ ബ്രിസിൽ ടൂത്ത് ബ്രഷ്, നൈലോൺ നൂലുപയോഗിച്ച് നിർമ്മിച്ച ആദ്യ ഉല്പ്പന്നമായി.
* 1945 - ഈജിപ്ത് പ്രധാനമന്ത്രി അഹമദ് മഹർ പാഷ പാർലമെന്റിൽ വച്ച് കൊല്ലപ്പെട്ടു.
* 1976 - ക്യൂബയിൽ ദേശീയഭരണഘടന നിലവിൽ വന്നു.
* 1989 - ദ് സാത്താനിക് വെർസെസ് എന്ന് കൃതിയുടെ കർത്താവ് സൽമാൻ റുഷ്ദിയെ വധിക്കുന്നവർക്ക് ആയത്തുള്ള ഖൊമൈനി 30 ലക്ഷം അമേരിക്കൻ ഡോളർ ഇനാം പ്രഖ്യാപിച്ചു.
*2019 - ഇന്ത്യൻ ഗ്രാന്റ് മുഫ്ത്തിയായി സുൽത്താനുൽ ഉലമ കാന്തപുരം എ പി അബൂബക്കർ മുസ്‌ലിയാരെ തെരഞ്ഞെടുത്തു.



## ജന്മദിനങ്ങൾ
അബു അബ്ദുള്ള മുഹമ്മദ്‌ ** ഇബ്ൻ ബത്തൂത്ത ** (ഫെബ്രുവരി 24 1304 -1375) മൊറോക്കൊയിലെ ടാൻ-ജിയറിൽ ജനിച്ചു. സുന്നി ഇസ്ലാമിക നിയമപണ്ഡിതനായിരുന്ന ഇബ്ൻ ബത്തൂത്ത ഒരു ന്യായാധിപനായിരുന്നെങ്കിലും പ്രസിദ്ധനായ ഒരു സഞ്ചാരിയായാണ്‌ അദ്ദേഹം അറിയപ്പെടുന്നത്‌.

## ചരമവാർഷികങ്ങൾ
* 2001 - ഇൻഫർമേഷൻ തിയറിയുടെ ഉപജ്ഞാതാവായ ക്ലോഡ് ഷാനൺ

## മറ്റു പ്രത്യേകതകൾ

വർഗ്ഗം:ഫെബ്രുവരി 24
ഉരിഡവർ

മൈസൂരിനോട് ചേർന്ന് കിടക്കുന്ന വയനാടൻ പ്രദേശങ്ങളിൽ ജീവിക്കുന്ന ഒരു ആദിവാസി വർഗമാണ് **ഉരിഡവർ**. മൈസൂരിൽ ഇവർ കൗഡ്ഗൗഡാലു എന്ന പേരിലാണ് അറിയപ്പെടുന്നത്. മൈസൂരിൽനിന്ന് ഉരുണ്ടുവന്നവർ എന്ന അർത്ഥത്തിലാണ് ഇവർക്ക് ഉരിഡവർ എന്ന പേര് ലഭിച്ചത്. ടിപ്പു സുലത്താന്റെ കാലത്ത് മൈസൂരിലെ ചിത്തൽദുർഗിൽനിന്ന് വയനാട്ടിലെ പുൽപ്പള്ളിയിൽ വന്നവരാണ് ഇവർ എന്ന് കരുതപ്പെടുന്നു. കന്നടയാണ് ഇവരുടെ ഭാഷ.

സർക്കാരിന്റെ ആദിവാസികളുടെ പട്ടികയിൽ ഉരിഡവരെ ഉൾപ്പെടുത്തിയിട്ടില്ല. ആകെ ജനസംഖ്യ മുന്നൂറോളമേ ഉള്ളുവെങ്കിലും ഇവർക്കിടയിൽ പതിനാല് വംശക്കാരുണ്ട്. കൃഷിക്കാരായ ഇവർ പശുക്കളേയും പന്നികളേയും കോഴികളേയും വളർത്തുനു. സ്ത്രീകൾ പുൽ‌പ്പായ മെടയും. മൂപ്പനെ യജമാനൻ എന്നാണ് ഇവർ വിളിക്കുന്നത്. ശിവനും വിഷ്ണുവും മാരിയമ്മനുമാണ് ഉരിഡവരുടെ പ്രധാന ദൈവങ്ങൾ.
അക്ബർ (വിവക്ഷകൾ)

*അക്ബർ - അക്‌ബർ ചക്രവർത്തി
*എം.എം അക്ബർ - ഇസ്ലാം മത പണ്ഡിതൻ
* അക്ബർനാമ - അക്‌ബർ ചക്രവർത്തിയുടെ പേർഷ്യൻ ഭാഷാചരിത്രം
* അക്ബർ ഖൈബർ - അഫ്ഗാൻ കമ്മ്യൂണിസ്റ്റ് പാർട്ടിയായിരുന്ന പി.ഡി.പി.എയുടെ പാർചം വിഭാഗത്തിന്റെ നേതാവ്
* അൿബർ ഇലാഹാബാദി - ഉർദു കവി
* അക്‌ബർ കക്കട്ടിൽ - മലയാള ചെറുകഥാകൃത്ത്
* അൿബർ ഹൈദരി - ഇന്ത്യൻ ഭരണതന്ത്രജ്ഞൻ
* അക്ബർ-കൃതി - അക്ബർ ചക്രവർത്തിയുടെ വ്യക്തിപ്രഭാവ ആവിഷ്കാരം
ഉദാത്തഭൗതികം

ക്വാണ്ടം സിദ്ധാന്തത്തിന്റെ ഉദയത്തിനുമുൻപ് ഉണ്ടായിട്ടുള്ള ഭൗതികശാസ്ത്ര തത്ത്വങ്ങളും സിദ്ധാന്തങ്ങളും എല്ലാം ചേരുന്നതാണ് **ഉദാത്ത ഭൗതികം** (**Classical physics**). 

## ഒറ്റനോട്ടത്തിൽ
### വ്യാപനം
ഉദാത്ത ഭൗതികത്തിൽ വരുന്ന ഭൗതികശാസ്ത്രശാഖകളാണ്:
* ഉദാത്ത ബലതന്ത്രം
** ന്യൂട്ടോണിയൻ ബലതന്ത്രം
** ലഗ്രാൻജിയൻ ബലതന്ത്രം 
** ഹാമിൽടോണിയൻ ബലതന്ത്രം
* ഉദാത്ത കയോസ് സിദ്ധാന്തം ഏവം നോൺലീനിയർ ഗതികം
* ഉദാത്ത താപഗതികം (മാക്സ്‌വെല്ലിന്റെ സമീകരണങ്ങൾ)
* ഉദാത്ത വിദ്യുത്ഗതികം
മിക്കപ്പോഴും 
* വിശിഷ്ട ആപേക്ഷികതാസിദ്ധാന്തം, സാമാന്യ ആപേക്ഷികതാസിദ്ധാന്തം എന്നിവയും ഉദാത്ത ഭൗതികത്തിന്റെ ഭാഗമായി ഉൾപ്പെടുത്താറുണ്ട്.

### വ്യത്യാസങ്ങൾ
ഉദാത്ത ഭൗതികം നവീന ഭൗതികത്തിൽ നിന്ന് വ്യത്യസ്തമാണ്. നവീനഭൗതികം എന്നത് ക്വാണ്ടം ഭൗതികത്തെയും തുടർന്ന് ഭൗതികശാസ്ത്രത്തിലുണ്ടായ വികാസങ്ങളെയും കുറിക്കുന്നു. 

## ഇതും കൂടി കാണുക

വിഭാഗം:ഭൗതികശാസ്ത്രം
വർഗ്ഗം:ശാസ്ത്രത്തിന്റെ തത്ത്വചിന്ത
നവീനഭൗതികം

**നവീന ഭൗതികം** (**Modern physics**) എന്നത് സാമാന്യമായി 20-ആം ശതാബ്ദത്തിലെയും 21-ആം ശതാബ്ദത്തിലെയും ഭൗതികശാസ്ത്രമാണ്. നവീനഭൗതികം ഉൾക്കൊള്ളുന്ന പ്രധാന സിദ്ധാന്തങ്ങളാണ്: 
* ആപേക്ഷികതാ ഭൗതികം ( ചില ഭൗതികജ്ഞർ ഉദാത്ത ഭൗതികത്തിലാണ് ആപേക്ഷികതാ സിദ്ധാന്തത്തെ ഉൾപ്പെടുത്തുന്നത്)
**ആപേക്ഷികതാ ബലതന്തം
**ആപേക്ഷികതാ വിദ്യുത്ഗതികം
* ക്വാണ്ടം ഭൗതികം
** ക്വാണ്ടം ബലതന്ത്രം
** ക്വാണ്ടം താപഗതികം
** ക്വാണ്ടം വിദ്യുത്ഗതികം
** ക്വാണ്ടം പ്രകാശികം
*ആപേക്ഷികതാ ക്വാണടം ബലതന്ത്രം
*ക്വാണടം ക്ഷേത്രസിദ്ധാന്തം
*ചരട് സിദ്ധാന്തം
## ഇതും കൂടി കാണുക
*ഭൗതികശാസ്ത്രചരിത്രം
*ഫോട്ടോൺ
*ഫോട്ടോഇലക്ട്രിക് പ്രഭാവം
* തരംഗ-കണികാ ദ്വൈതത

വർഗ്ഗം:ഭൗതികശാസ്ത്രം
ഹിന്ദുസ്ഥാൻ മോട്ടോഴ്സ്

1942-ൽ ബി. എം. ബിർല, ഗുജറാത്തിലെ ഓ‍ഖ തുറമുഖത്തു പ്രവർത്തനം തുടങ്ങിയ കാർ നിർമ്മാണസംരംഭമാണ്‌ **ഹിന്ദുസ്ഥാൻ മോട്ടോർസ്**(എച്ച്‌.എം).. 1948-ൽ കമ്പനിയുടെ ആസ്ഥാനം പശ്ചിമ ബംഗാളിലെ ഉത്തർപാറ എന്ന സ്ഥലത്തേക്ക്‌ മാറ്റപ്പെട്ടു. 1957ൽ അംബാസഡർ കാറുകളുടെ നിർമ്മാണത്തോടു കൂടി ആദ്യമായി കാർ നിർമ്മിക്കുന്ന ഇന്ത്യൻ കമ്പനിയായി മാറി 'എച്ച്‌.എം'. അംബാസഡർ കാറുകളുടെ ആദ്യം പുറത്തിറങ്ങിയ മോഡലായിരുന്നു ലാന്റ്‌ മാസ്റ്റർ, ലാന്റ്‌ മാസ്റ്ററിനു` ചെറിയ മാറ്റങ്ങൾ വരുത്തിയതാണു അംബാസഡർ മാർക്ക്‌-1.  ബ്രിട്ടീഷ്  കാറായ മോറിസ് ഓക്സ്‌ഫോർഡ്   (1948 മോഡൽ )അടിസ്ഥാനമാക്കിയാണ്‌ അംബാസഡർ കാർ രൂപകൽ‌പ്പന ചെയ്തത് . 2002-വരെ ഇന്ത്യൻ പ്രധാനമന്ത്രിമാരുടെ ഔദ്യോഗിക വാഹനമായിരുന്നു അംബാസഡർ.

2002-ൽ എച്ച്‌.എം ഉൽപാദാനം നിർത്തലാക്കിയ പ്രമുഖ മോഡലാണു കോണ്ടസ ക്ലാസിക്ക്‌.

## അവലംബം


## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്

 

വർഗ്ഗം:ഇന്ത്യൻ കമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ആനന്ദമഠം

ബംഗാളി  നോവലിസ്റ്റായ ബങ്കിം ചന്ദ്ര ചാറ്റർജി എഴുതി 1882-ൽ പ്രസിദ്ധീകരിച്ച പ്രഖ്യാതനോവലാണ് **ആനന്ദമഠം** (ബംഗാളി - আনন্দমঠ). പതിനെട്ടാം നൂറ്റാണ്ടിന്റെ ഒടുവിൽ നടന്ന സന്ന്യാസി കലാപത്തിന്റെ പശ്ചാത്തലത്തിൽ എഴുതപ്പെട്ട ഈ കൃതി, ബംഗാളി സാഹിത്യത്തിലേയും ഭാരതീയ സാഹിത്യത്തിലെ തന്നെയും ഒരു പ്രധാന രചനയായി പരിഗണിക്കപ്പെടുന്നു. ബ്രിട്ടീഷ് സാമ്രാജ്യത്തിനെതിരായുള്ള ഇന്ത്യാക്കാരുടെ വിമോചനസമരത്തിന്റെ കഥക്കു സമാനമായി അതു പരിഗണിക്കപ്പെട്ടുവെന്നതിൽനിന്നു തന്നെ അതിന്റെ പ്രാധാന്യം മനസ്സിലാക്കാം. ബ്രട്ടീഷുകാർ ഈ നോവൽ നിരോധിച്ചെങ്കിലും സ്വാതന്ത്ര്യത്തിനു ശേഷം ആ നിരോധനം നീക്കം ചെയ്തു. സ്വതന്ത്ര ഇന്ത്യയുടെ ദേശീയഗീതമായ വന്ദേമാതരം ആദ്യം വെളിച്ചം കണ്ടത് ഈ നോവലിലാണ്.  

## ഉള്ളടക്കം

വരൾച്ചയും പട്ടിണിയും പിടികൂടിയിരുന്ന കാലത്ത് കല്യാണി എന്ന വീട്ടമ്മ കൈക്കുഞ്ഞുമായി അക്രമികളിൽ നിന്നും രക്ഷപെടാൻ ശ്രമിക്കുകയും ബോധരഹിതയായി ഒരു നദിയുടെ കരയിൽ പെട്ട് പോകുകയും ചെയ്യുന്നു. അവളെ കണ്ട ഒരു ഹിന്ദു സന്യാസി രക്ഷിക്കാൻ ശ്രമിക്കുന്നതിനു മുൻപ് തന്നെ ബ്രട്ടീഷുകാർക്കെതിരെ സന്യാസിമാർ സമരം ചെയ്തിരുന്നതിനാൽ ബ്രട്ടീഷുകാരുടെ പിടിയിലകപ്പെടുന്നു. വഴിയെ മറ്റൊരു സന്യാസിയെ സാധാരണ വേഷത്തിൽ കണ്ടപ്പോൾ ആ സ്ത്രീയെ രക്ഷിക്കാനായി ഒരു പാട്ടിലൂടെ സൂചന നൽകുകയും ആ സന്യാസി, സ്ത്രീയെയും കുഞ്ഞിനേയും രക്ഷിക്കുകയും അവരുടെ ഒളിത്താവളത്തിലേക്ക് കൊണ്ടുപോകുകയും ഭർത്താവിനെ അവിടെ എത്തിച്ച് അവരെ ഒന്നിപ്പിക്കുകയും ചെയ്തു. മഹേന്ദ്ര എന്ന ആ ഭർത്താവിനെ ഒളിത്താവളത്തിലെ മൂന്നു മുറികളിലായി ആരാധിക്കുന്ന മൂന്നു ദേവതകളുടെ മുഖങ്ങൾ കാണിച്ചു കൊടുക്കുന്നു.

1. ഭൂതകാലത്തെ ജഗഥാത്രി
2. വർത്തമാനകാലത്തെ കാളി
3. ഭാവിയിലെ ദുർഗ

കുറച്ചുനാളുകൾക്കുള്ളിൽ റിബലുകളായ സന്യാസിമാരുടെ ശക്തി വർദ്ധിക്കുകയും അവർ ഒരു ചെറിയ കോട്ടയിലേയ്ക്ക് താവളം മാറ്റുകയും ചെയ്തു. എന്നാൽ ബ്രട്ടീഷ് സേന അവരുടെ താവളം അക്ക്രമിക്കുകയും സന്യാസിമാർക്ക് കനത്ത നാശം വരുത്തുകയും ചെയ്തു. എങ്കിലും ബ്രട്ടീഷുകാരുടെ ആയുധങ്ങൾ പിടിച്ചെടുത്തു തിരിച്ചാക്രമിച്ച സന്യാസിമാർ അവരെ തോൽപ്പിച്ചു.  അങ്ങനെ അവർക്ക് ആദ്യജയം ലഭിക്കുന്നു. മഹേന്ദ്രയും ഭാര്യയും പുതിയ വീട് പണിയുകയും സന്യാസിമാരെ തുടർന്നും പിന്തുണക്കുകയും ചെയ്യുന്നതിലൂടെ കഥ അവസാനിക്കുന്നു.

### വിവരണം

1770-ലെ പട്ടിണിക്കാലത്തിന്റെ പശ്ചാത്തലത്തിൽ ബ്രട്ടീഷുകാർക്കെതിരെ സന്യാസിമാർ നടത്തുന്ന സായുധ പോരാട്ടത്തിന്റെ കഥയാണിത്. നോവലിന്റെ കർത്താവായ ബങ്കിംചന്ദ്ര ബ്രട്ടീഷ് ഭരണം ഇല്ലാതാക്കാൻ ആഗ്രഹിച്ചിരുന്നു. അതിനായി അതിശക്തരായ ബ്രട്ടീഷ് പട്ടാളത്തിനെതിരെ ഒരുകൂട്ടം സന്യാസിമാർ നടത്തിയ ചെറുത്തുനിൽപ്പിനെ മനോഹരമായി അവതരിപ്പിച്ചു. കഥക്ക് മേലെ രാജ്യസ്നേഹത്തിന്റെയും സ്വാതന്ത്ര്യത്തിനു വേണ്ടിയുള്ള ആഹ്വാനത്തിന്റെയും പ്രതീകമായിയാണ് ഈ നോവൽ അറിയപ്പെടുന്നത്.

## അവലംബം

## പുറം കണ്ണികൾ
*
*Online edition of English translation of ''Anandamath'', Oxford University Press

വർഗ്ഗം:19-ആം നൂറ്റാണ്ടിലെ ഇന്ത്യൻ നോവലുകൾ
കലാകൗമുദി

right|thumb|കലാകൗമുദി പുറംചട്ട
കേരളത്തിൽ നിന്നു മലയാളത്തിൽ പ്രസിദ്ധീകരിക്കുന്ന ഒരു സചിത്ര സാഹിത്യ വാരികയാണ് **കലാകൗമുദി**.  തിരുവനന്തപുരത്ത് പ്രസിദ്ധീകരിക്കപ്പെടുന്ന ഈ മാസിക കേരളത്തിൽ വിതരണം ചെയ്യുന്നത് കലാകൗമുദി പബ്ലിക്കേഷൻസ് എന്ന സ്വകാര്യ കമ്പനിയാണ്. ഈ മാസികയ്ക്ക് കേരള കൗമുദി എന്ന പത്രവുമായി ബന്ധമുണ്ടെങ്കിലും രണ്ടും വ്യത്യസ്തമായി പ്രവർത്തിക്കുന്ന സ്ഥാപനങ്ങളാണ്.  *വെള്ളിനക്ഷത്രം*, *ആയുരാരോഗ്യം*, *മുഹൂർത്തം*, *പ്രിയ സ്നേഹിത*, *ഫയർ*, *കഥ*, *[[കലാകൗമുദി ദിനപത്രം]]* എന്നീ പ്രസിദ്ധീകരണങ്ങളും ഇതേ പ്രസാധകരുടേതായിട്ടുണ്ട്. *ഫിലിം മാഗസിൻ* എന്നും *നീലാമ്പരി* എന്നും പേരുള്ള പ്രസിദ്ധീകരണങ്ങളും ഇവർക്കുണ്ടായിരുന്നു.

കലാകൗമുദിയുടെ എഡിറ്റർ എം.സുകുമാരൻ ആണ്, മാനേജിങ്ങ് എഡിറ്റർ സുകുമാരൻ മണിയുമാണ്. എൻ.ആർ.എസ് ബാബുവാണ് കലാകൗമുദി എഡിറ്റർ. പ്രസാദ് ലക്ഷ്മൺ എക്സിക്യൂട്ടീവ് എഡിറ്ററുടേയും വി.ഡി.സെൽ‌വരാജ് കോപ്പി എഡിറ്ററുടേയും തസ്തികകൾ കൈകാര്യം ചെയ്യുന്നു. പ്രശസ്ത വ്യക്തികളായ എം.പി. നാരായണപിള്ളയും ആർട്ടിസ്റ്റ് നമ്പൂതിരിയും, ഇ.വി. ശ്രീധരനും ഈ പ്രസിദ്ധീകരണത്തിനു വേണ്ടി ജോലി ചെയ്തിട്ടുണ്ട്. .
## അവലംബം

## പുറമേയ്ക്കുള്ള കണ്ണികൾ
*കലാകൗമുദി 
*വെള്ളിനക്ഷത്രം 
*ആയുരാരോഗ്യം 
*മുഹൂർത്തം
*പ്രിയ സ്നേഹിത
*ഫയർ

വർഗ്ഗം:സാഹിത്യ-സാംസ്കാരിക-രാഷ്ട്രീയ വാരികകൾ
1721

ഗ്രിഗോറിയൻ കലണ്ടർ പ്രകാരം പതിനെട്ടാം നൂറ്റാണ്ടിലെ 21-ആം വർഷമാണ് **1721**.

## പ്രധാന സംഭവങ്ങൾ
*ആറ്റിങ്ങൽ കലാപം
*മേയ് 8 - ക്ലെമന്റ് പതിനൊന്നാമനുശേഷം 244ആം മാർപ്പാപ്പയായി ഇന്നസെന്റ് പതിമൂന്നാമൻ ചുമതലയേൽക്കുന്നു.
*നവംബർ 2 - പീറ്റർ ഒന്നാമനെ എല്ലാ റഷ്യകളുടെയും ചക്രവർത്തിയായി വിളംബരം ചെയ്യുന്നു.

വർഗ്ഗം:1721
നോ കൺട്രി ഫോർ ഓൾഡ് മെൻ (ചലച്ചിത്രം)

ജോയ്ൽ ആന്റ് ഇതാൻ കോയൽ സം‌വിധാനം ചെയ്ത ഒരു ആംഗലേയ ചലച്ചിത്രമാണ്‌  ***നോ കൺ‌ട്രി ഫോർ ഓൾഡ് മെൻ***(No Country For Old Men). കോർമാക് മക്കാർത്തിയുടെ 2005-ലെ അതേ പേരിലുള്ള നോവലിനെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്. 2007-ലെ മികച്ച ചിത്രം ഉൾപ്പെടെയുള്ള നാല്‌ ഓസ്കാർ പുരസ്കാരങ്ങൾ ആണ്‌ ഈ ചിത്രം നേടിയത്.
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
ഫെബ്രുവരി 26

ഗ്രിഗോറിയൻ കലണ്ടർ പ്രകാരം ഫെബ്രുവരി 26 വർഷത്തിലെ 57-ആം ദിനമാണ്.

## ചരിത്രസംഭവങ്ങൾ

* 364 - വാലെന്റീനിയൻ ഒന്നാമൻ റോമൻ ചക്രവർത്തിയായി. 
* 1794 -കോപ്പൻ‌ഹേഗനിലെ ക്രിസ്റ്റ്യൻസ്ബർഗ് കോട്ട കത്തി നശിച്ചു.
* 1797 - ബാങ്ക് ഓഫ് ഇംഗ്ലണ്ട്, ഒരു പൗണ്ടിന്റേയും രണ്ടു പൗണ്ടിന്റേയും നോട്ടുകൾ പുറത്തിറക്കി.
* 1815 - നെപ്പോളിയൻ ബോണപ്പാർട്ട് എൽബയിൽ നിന്നും രക്ഷപ്പെട്ടു.
* 1848 - രണ്ടാം ഫ്രഞ്ച് റിപ്പബ്ലിക് അധികാരത്തിലേറി.
* 1887 - ജോർജ് ലോമാൻ, ഒരു ടെസ്റ്റ് ഇന്നിങ്സിൽ എട്ട് വിക്കറ്റ് നേടുന്ന ആദ്യ ക്രിക്കറ്റ് കളിക്കാരനായി.
* 1936 - ജപ്പാൻ സേനയിലെ ചെറുപ്പക്കാരായ ചില ഉദ്യോഗസ്ഥർ ചേർന്ന് ഗവർണ്മെന്റിനെതിരെ അട്ടിമറിശ്രമം നടത്തി.
* 1952 - ബ്രിട്ടന്റെ കൈവശം അണുബോംബുണ്ടെന്ന് പ്രധാനമന്ത്രി വിൻസ്റ്റൺ ചർച്ചിൽ പ്രഖ്യാപിച്ചു.
* 1984 - അമേരിക്കൻ സേന ബെയ്റൂട്ടിൽ നിന്നും പിന്മാരി. 1982-ലാണ്‌ സമാധാനസംരക്ഷണത്തിന്‌ അമേരിക്കൻ സേന ബെയ്റൂട്ടിലെത്തിയത്.
* 1986 - ഫിലിപ്പൈൻസിൽ ജനകീയവിപ്ലവം.
* 1991 - വേൾഡ്‌വൈഡ്‌വെബ് എന്ന ആദ്യ വെബ് ബ്രൗസർ ടിം ബെർണേഴ്സ് ലീ പുറത്തിറക്കി. പിന്നീട് ഇതിനെ നെക്സസ് എന്ന് പുനർ‌നാമകരണം ചെയ്തു.
* 1991 - ഗൾഫ് യുദ്ധം: കുവൈറ്റിൽ നിന്ന് സേനാപിന്മാറ്റം നടത്തുകയാണെന്ന് സദ്ദാം ഹുസ്സൈൻ പ്രഖ്യാപിച്ചു.
* 2001 - താലിബാൻ, അഫ്ഘാനിസ്ഥാനിലെ ബാമ്യാനിലെ രണ്ടു വലിയ ബുദ്ധപ്രതിമകൾ തകർത്തു.
* 2004 - മാസിഡോണിയയുടെ പ്രസിഡണ്ട് ബോറിസ് ട്രാജ്കോവ്സ്കി, ബോസ്നിയ ഹെർസെഗോവിനായിൽ വച്ച് ഒരു വിമാനാപകടത്തിൽ കൊല്ലപ്പെട്ടു.
* 2006 - ലോകത്തെ മൊത്തം ജനസംഖ്യ 650 കോടിയിലെത്തി.



## ജനനം

1802 Victor Hugo ഫ്രഞ്ച് കവിയും നോവലിസ്റ്റും

1829 Levi Strauss; Levis jeans സ്ഥാപകൻ

1852 John Harvey Kellogg; kellogg corn flakes കണ്ടുപിടിച്ചു

## മരണം

1966 വിനായക് ദാമോദർ സാവർക്കർ; രാഷ്ട്രീയ പ്രവർത്തകനും, അഭിഭാഷകനും, കവിയും, എഴുത്തുകാരനുo

## മറ്റു പ്രത്യേകതകൾ

വർഗ്ഗം:ഫെബ്രുവരി 26
വാക (വിവക്ഷകൾ)

* വാക (വൃക്ഷം) - ഒരു ഇടത്തരം വൃക്ഷം
** വെള്ളവാക - അൽബീസിയ പ്രൊസെറ (*albizia procera*)
** പുളിവാക - അൽബീസിയ ഒഡൊറാറ്റിസിമ (*albizia odoratissima*)
** പീലിവാക - അൽബീസിയ ഫാൾക്കറ്റേറിയ (*albizia falcataria*)
** നെന്മേനിവാക - അൽബീസിയ ലെബെക് (*albizia lebbeck*)
** ഈയൽവാക - അൽബീസിയ ചൈനെൻസിസ് (*albizia chinensis*)
* വാകവരാൽ - ഒരിനം വരാൽ മത്സ്യം
* വാക - തൃശ്ശൂർ ജില്ലയിലെ ഒരു സ്ഥലം
ഫെബ്രുവരി 27

ഗ്രിഗോറിയൻ കലണ്ടർ പ്രകാരം ഫെബ്രുവരി 27 വർഷത്തിലെ 58-ആം ദിനമാണ്.

## ചരിത്രസംഭവങ്ങൾ

* 1594 - ഹെൻറി നാലാമൻ ഫ്രാൻസിലെ രാജാവായി.
* 1700 - ന്യൂ ബ്രിട്ടൻ ദ്വീപ് കണ്ടെത്തി
* 1884 - ഡൊമിനിക്കൻ റിപ്പബ്ബ്ലിക്ക് ഹെയ്തിയിൽ നിന്നും സ്വതന്ത്രമായി
* 1900 - ബ്രിട്ടീഷ് ലേബർ പാർട്ടി സ്ഥാപിതമായി
* 2010 - ചിലിയിലെ സെൻട്രൽ ഭാഗങ്ങളിൽ റിക്ടർ സ്കെയിലിൽ 8.8 രേഖപ്പെടുത്തിയ ഭൂകമ്പത്തിൽ ആയിരത്തിലധികം പേർക്ക് പരിക്കേറ്റു. ഭൂചലനത്തെ തുടർന്ന് സുനാമി മുന്നറിയിപ്പ് നൽകിയിരുന്നു.
* 2013 - സ്വിറ്റ്സർലൻഡിലെ മെൻസ്നുവിലെ ഒരു ഫാക്ടറിയിലെ വെടിവയ്പിൽ അഞ്ച് പേർ (കുറ്റവാളികളുൾപ്പെടെ) കൊല്ലപ്പെടുകയും അഞ്ച് പേർക്ക് പരിക്കേല്ക്കുകയും ചെയ്തു.
* 2015 - ബോറിസ് നെമ്റ്റ്സോവ് രാഷ്ടീയകൊലപാതകം നടന്നു


## ജനനം
## മരണം

## മറ്റു പ്രത്യേകതകൾ

വർഗ്ഗം:ഫെബ്രുവരി 27
ദ സിംസൺസ്

[250px|ലഘുചിത്രം|വലത്ത്‌|മുകളിൽ ഇടതുനിന്ന് ഘടികാര ദിശയിൽ: [ഹോമർ സിംസൺ|ഹോമർ, മാർജ്, മാഗി, സാന്റാസ് ലിറ്റിൽ ഹെൽ‌പർ (നായ), ബാർട്ട്, സ്നോബോൾ II (പൂച്ച), ലിസ.]] 
ഒരു അമേരിക്കൻ ആനിമേഷൻ പരമ്പരയാണ് **ദ സിംസൺസ്**. ഫോക്സ് ബ്രോഡ്കാസ്റ്റിംഗ് കമ്പനിക്ക് വേണ്ടി മാറ്റ് ഗ്രോണിങ്ങാണ് ഈ പരമ്പര സൃഷ്ടിച്ചത്. ഇതിൽ അമേരിക്കയിലെ മധ്യവർഗ കുടുംബങ്ങളുടെ ജീവിതരീതിയെ ഫലിതരൂപത്തിൽ വിമർശിക്കുന്നു. ഹോമർ, മാർജ്, ബാർട്ട്, ലിസ, മാഗി എന്നിവരടങ്ങിയ സിംസൺസ് കുടുംബമാണ് ഇതിലെ കേന്ദ്രബിന്ദു. കഥ നടക്കുന്നത് സ്പ്രിങ്ഫീൽഡ് എന്ന സാങ്കൽ‌പിക പട്ടണത്തിലാണ്.

1989 ഡിസംബർ 17ന് അരങ്ങേറ്റം കുറിച്ച ഈ പരമ്പരയുടെ 21-ആം സീസണാണ് ഇപ്പോൾ പ്രക്ഷേപണം ചെയ്യുന്നത്. 2007 ഡിസംബർ 26നും 27നുമായി സിംസൺസിന്റെ ചലച്ചിത്ര രൂപം ലോകവ്യാപകമായി പുറത്തിറങ്ങി.
## പുറത്തേക്കുള്ള കണ്ണികൾ
* ഔദ്യോഗിക വെബ്‌താൾ
* ദ സിംസൺസ് ഇന്റർനെറ്റ് മൂവി ഡാറ്റാബേസിൽ
* വിക്കിയാ.കോമിൽ